#BIZkolegijum: "Interes društva je i naš interes"\nKorporativna društvena odgovornost preduzeća (CSR) u današnje vreme je pokazatelj toga koliko dobro brend komunicira sa zainteresovanim stranama i zajednicama, kako na lokalnom tako i na globalnom nivou. Društveno odgovorno poslovanje nije samo ispravna stvar, već sve više ima i poslovnog smisla, kao način da se produbi veza sa modernim potrošačima. Zbog toga je upravo CSR – strategije, metrike, uključenost menadžmenta, projekti i odgovor javnosti – bio tema oktobarskog „BIZ kolegijuma“. Tim povodom jedna od učesnica bila je i Suzana Đorđević, direktor Hemofarm fondacije.\nMi u Hemofarm fondaciji temi zdravlja posvećeni smo od samog osnivanja sprovodeći misiju „Brinemo o zdravlju ljudi kao pouzdan partner”. Tako je i za vreme krize izazvane koronavirusom sva naša pažnja usmerena najpre ka podršci zaposlenima, zdravstvenim institucijama i radnicima, kao i široj javnosti, kroz različite vidove donacija i programe psihosocijalne podrške\nHemofarm fondacija postoji gotovo tri decenije, što govori o tome da ste bili svesni značaja društvene odgovornosti kompanija i pre nego što je CSR zaživeo kao trend?\nUpravo tako. Za nas je, jednostavno rečeno, nezamislivo biti društveno neodgovoran. Već 28 godina pokrećemo teme koje su važne za društvo – one nisu uvek prijatne, ali su značajne i na dobrobit svih nas. Od podizanja svesti javnosti o važnosti doniranja i transplantacije organa do skretanja pažnje javnosti na značaj očuvanja mentalnog zdravlja. Obe teme predstavljaju „tabu” u našem društvu, pitanje su naše svesti i savesti, pokazatelj da vodimo računa o svom zdravlju i zdravlju drugih. Važno je da kažem da ovi projekti ne bi bili tako uspešni da cela kompanija ne stoji iza njih – od projektnog nivoa do nivoa izvršenja.\nZaposleni Hemofarma i Fondacije su srce svake kampanje koju smo radili, od osnivanja do danas.\nNa osnovu čega vi kreirate vašu CSR strategiju? Čini se da je to mnogo jednostavniji posao u zemljama gde je to nadogradnja na postojeći sistem nego kod nas, gde svest ljudi o određenim problemima tek treba da se izgradi i gde je, nažalost, velika „konkurencija” kojoj se oblasti ili kom projektu posvetiti.\nIako je društveno odgovorno poslovanje nastalo krajem prošlog veka kao potreba korporativnog sveta da „otkupi svoju savest” zbog negativnog uticaja tadašnje poslovne prakse na ljude i zajednicu, desilo se ono što se obično dešava kad se „zarazite” dobrim – teško je da prekinete taj niz. Mi smo srećni kada vidimo da se ova „zaraza” širi i da je sve više kompanija koje u okrilje svog poslovanja uvode društvenu odgovornost i održivi razvoj, jer na taj način pokazuju odgovorno, humano i solidarno lice biznisa. Na konkurenciju, zaista, gledamo blagonaklono, svesni velikih potreba društva i činjenice da je pomoć potrebna u različitim aspektima života.\nKoliko su se uloga i značaj, pa i prioriteti CSR-a promenili u poslednje dve godine?\nNajveća kriza javnog zdravlja – pandemija kovida 19 – promenila je način života kakav smo poznavali, ali i način poslovanja, i u prvi plan istakla temu očuvanja zdravlja i dobrobiti ljudi, oko koje se ujedinio ceo svet. Društveno odgovornim ponašanjem donekle smo umanjili posledice pandemije, ali ostala su i dalje otvorena pitanja od klimatske krize do rastuće socijalne nepravde i nejednakosti, koje je kriza samo produbila. Dok ovo pišem, u Beču je u toku konferencija „Od krize do prilike: Kako filantropija može ubrzati održive promene?”, na kojoj učestvuju predstavnici različitih asocijacija, korporativnih fondacija, nevladinih organizacija pokušavajući da pronađu odgovor na ovo goruće pitanje. Mi u Hemofarm fondaciji temi zdravlja posvećeni smo od samog osnivanja, sprovodeći misiju Brinemo o zdravlju ljudi kao pouzdan partner. Tako je i za vreme krize izazvane koronavirusom sva naša pažnja usmerena najpre ka podršci zaposlenima, zdravstvenim institucijama i radnicima, kao i široj javnosti, kroz različite vidove donacija i programe psihosocijalne podrške.\nKao što društveno odgovorno poslovanje može doneti lojalnost klijenata, tako može uticati i na odnos vaših zaposlenih prema vašoj kompaniji. Iskustva iz sveta pokazuju da snažna CSR politika može kultivisati pozitivniju kulturu na poslu, zadržava zaposlene u kompaniji i privlači nove vrhunske talente. Da li je takav slučaj i u vašoj kompaniji?\nApsolutno! Za nas korporativna društvena odgovornost znači da ste, pre svega, odgovorni prema svojim zaposlenima, da gradite poslovno okruženje koje poštuje njihova prava i daje im šansu da se razvijaju. U vreme prvog talasa kovida 19 naš fokus su upravo bili zaposleni i njihova dobrobit. Ustanovili smo krizni štab unutar kompanije, uveli nove procedure, podigli zaštitu na najviši nivo, obezbedili uslove za bezbedan rad zaposlenih i pokrenuli program psihosocijalne podrške Zajedno možemo sve. Druga faza naših aktivnosti bila je usmerena ka stručnoj javnosti, i to kroz podršku zdravstvenim institucijama i zdravstvenom osoblju u borbi protiv koronavirusa. Paralelno sa tim, prateći preporuke Svetske zdravstvene organizacije i Ministarstva zdravlja Republike Srbije, svakodnevno smo na društvenim mrežama edukovali širu javnost o merama zaštite zdravlja protiv virusa, a putem tribina „Na kafi sa psihologom” i blogova ukazivali na važnost očuvanja mentalnog zdravlja.\nUticaj CSR-a na potrošače i na sliku koju kompanija ima u javnosti izuzetno je snažan. Da li ste istraživali odnos potrošača prema kompaniji Hemofarm u svetlu svih aktivnosti Fondacije? Na koji način ih promovišete i kako uspevate da ne pređete tanku liniju između informisanja javnosti i samopromocije?\nMi nikada nismo podilazili javnosti. U prilog tome govore kampanje koje smo pokretali, jer se nismo libili da u središte pažnje postavimo nepopularne i bolne teme. Smatramo da je interes društva i naš interes. Uloga Hemofarm fondacije je da promoviše principe i vrednosti u koje verujemo, u prvom redu – integritet, agilnost, preduzimljivost i timski duh, jer su to principi poslovanja na kojima počiva naša kompanija, uz odgovornost, humanost i solidarnost, kao vrednosti koje krase naše zaposlene, a za koje želimo da postanu vrednosti čitavog društva. Verujemo da je te vrednosti i našu posvećenost prepoznala stručna i šira zajednica, od koje smo samo u poslednjih šest i po godina dobili 24 priznanja. Nedavno smo dobili vest da smo, na evropskom nivou, dobili priznanje za „promociju poverenja u biznis”, što govori u prilog tome da smo ovakvim pristupom poslu na dobrom putu.\nHemofarm fondacija puno pažnje posvećuje temi koja je kod nas, donekle, još uvek „tabu” – mentalnom zdravlju, pogotovo u vremenu pandemije. Pokrenuli ste nacionalnu kampanju sa ciljem podizanja svesti javnosti o očuvanju mentalnog zdravlja i stvaranja društvenog pokreta za borbu protiv depresije i stigme koja prati obolele – „Nesalomivi”. Možete li nam reći nešto o ovom projektu i dosadašnjim rezultatima?\nKampanja „Nesalomivi” je pokrenuta u saradnji sa Filozofskim fakultetom Univerziteta u Beogradu, koji je naš dugogodišnji partner, i uz podršku Ministarstva zdravlja Republike Srbije, sa ciljem podizanja svesti javnosti o važnosti očuvanja mentalnog zdravlja, borbe protiv depresije i stigme koja prati obolele. Prema prvim dostupnim istraživanjima koja su sprovedena na početku krize izazvane kovidom 19 – 28,9 odsto stanovništva u Srbiji prijavilo je umerenu do tešku depresiju. Mislimo da je broj onih sa ovim simptomima i veći, ali da mnogi, iz straha od osude društva, kriju to i sami vode borbu u svoja četiri zida – što je pogrešno.\nSvesni toga i u najboljoj nameri da pružimo pomoć i podršku osobama koje se bore protiv depresije i stigme koja je prati, formirali smo pokret za borbu protiv ove bolesti „Nesalomivi”\ni ustanovili SOS liniju za borbu protiv depresije – 0800 001 002, na kojoj rade stručnjaci četiri specijalne bolnice za psihijatrijske bolesti u Vršcu, Gornjoj Toponici, Kovinu i Novom Kneževcu. Pozivi su besplatni i anonimni, a pomoć i podrška dostupni 24 sata, sedam dana u nedelji. Podrška je, takođe, dostupna i putem imejla podrska@nesalomivi.rs i veb-sajta www.nesalomivi.rs, gde se mogu pronaći autorski tekstovi stručnjaka o mentalnom zdravlju, ispovesti osoba koje se bore protiv depresije ili su je pobedile, najčešća pitanja i odgovori o depresiji, saveti kako da je pobedite, tribine „Na kafi sa psihologom”, kao i adresar ustanova mentalnog zdravlja u Srbiji.\nDo danas se pokretu za borbu protiv depresije „Nesalomivi” priključilo više od 700.000 ljudi, što samo govori u prilog neophodnosti ove inicijative. Pomoć i podršku je dobilo više od 5000 ljudi, zahvaljujući SOS liniji i imejlu koji smo ustanovili. Više od pola miliona ljudi videlo je kampanju u 28 domova zdravlja u Srbiji, milion ljudi videlo je kampanju u vozilima Naksis taksija, dok je četiri miliona ljudi upoznato sa kampanjom „Nesalomivi” putem društvenih mreža. Podršku kampanji pružilo je više od 650 kompanija, poslovnih asocijacija, organizacija iz Srbije i inostranstva. Kampanja je inspirisala i brojne druge organizacije da pokreću inicijative u oblasti mentalnog zdravlja, što vidimo kao jedan od važnih doprinosa kampanje „Nesalomivi”. Ta činjenica nas iskreno raduje i daje još više smisla sloganu kampanje: „Kada smo zajedno, ništa nas ne može slomiti!”, koga bismo voleli da se sete svi u trenucima kada se osećaju slabim.\nMcDonald’s obeležava Svetski dan deteta


"Sojaprotein" povećao izvoz za 80 odsto - Bizlife.rs\n„Sojaprotein“ povećao izvoz za 80 odsto\n20:47 Bečej, 08/12/2011\nUkupan izvoz „Sojaproteina“ iz Bečeja porastao je za 80% za devet meseci u odnosu na isti period prošle godine, objavila je kompanija, navodeći da je takav rezultat iznad njenih očekivanja.\nPovećana tražnja u inostranstvu za jeftinijim proizvodima zasnovanim na većoj upotrebi proteina biljnog porekla, kao i veliki interes za genetski nemodifikovane prozvode od soje, glavni su razlozi rasta izvoza, navodi se u izveštaju o izvoznim rezultatima firme, objavljenim na sajtu preduzeća.\nPoznato je da se kompanija već dugi niz godina bavi preradom isključivo genetski nemodifikovane soje domaćeg porekla i da je jedan od lidera u ovom segmentu.\nPrema podacima iz izveštaja, u periodu od januara do septembra izvezeno je 44.990 tona različitih proizvoda, ukupne vrednosti 3,4 milijarde dinara.\nPosmatrano po proizvodnim linijama, od početka godine do kraja septembra 2011. „Sojaprotein“ je najviše izvozio sirovo sojino ulje, a na međugodišnjem nivou, plasman ovog proizvoda je gotovo dupliran, a rast cene je pogodovao vrednosnom skoku izvoza sojinog ulja od 157%. Time je premašen ne samo isti period iz prethodne godine, već i cela 2010, i to za 16%.\nOvako dobrom izvozu pogodovala je izuzetno povoljna cena uljarskih proizvoda na inostranim tržištima, te je ove godine u prva tri kvartala izvezeno 18.935 tona ulja u vrednosti od 1,8 milijardi dinara.\nU količinskom pogledu, najviše su izvezeni proizvodi iz kategorije programa za ljudsku ishranu, koji su činili 54,7 % ukupnog izvoznog posla (24.591 tona). U toj paleti proizvoda, najveći rast izvoza ostvaren je u grupi brašna (BIG i MIX), gde je obim prodaje povećan za 64%.\nMeđu razlozima za poboljšanje izvoza ovih proizvoda je jačanje tražnje za NON-GMO proizvodima od soje, kao i preorijentacija nekih većih svetskih prerađivača na druge sojine outpute, naveo je „Sojaprotein“.\nU pogledu regionalne distribucije plasmana, uočljiv je snažni rast plasmana u zemlje EU, među kojima se posebno ističu Holandija, Belgija, Bugarska, Rumunija i Poljska, ali i Francuska, Nemačka, Španija, Slovenija, Mađarska… Ovde treba istaći i definitivno pozicioniranje „Sojaproteina“ na tržištu u Turskoj, kao i stabilni rezultati plasmana u zemlje Bliskog istoka.\nDo kraja ove godine predviđa se dalji dinamičan rast izvoza, a očigledno je da će se u 2011. ostvariti do sada najveći izvoz sojinih proizvoda u istoriji kompanije, i po obimu i po vrednosti.\nOstvareni izvozni rezultati u prva tri kvartala 2011. omogućili su stabilnu osnovu za dinamičan razvoj i izvoz budućih sojinih proteinskih koncentrata, navela je ta kompanija u svom izvestaju.


Pravo pacijenta na naknadu štete - Tim 42\nPacijent koji zbog stručne greške zdravstvenih radnika ili saradnika pretrpi štetu na svom telu ili se prouzrokuje pogoršanje njegovog zdravstvenog stanja, ima pravo na naknadu štete.\nNaknada se najčešće ostvaruje podnošenjem tužbe sudu. Tužba se podnosi protiv pravnog lica (zdravstvene ustanove) u kojoj je intervencija preduzeta i zahteva se nematerijalna šteta zbog pretrpljenih fizičkih bolova, pretrpljenog straha, naruženosti ili umanjenja opšte životne aktivnosti.\nOvo pravo se ne može unapred isključiti ili ograničiti, tako da pristanak pacijenta na preduzimanje neke medincinske mere ne znači da je pristao i na štetu usled greške lekara.\nUkoliko smatrate da zdravstveni radnik ili saradnik nije adekvatno preduzeo neku medicinsku meru ili vas nesavesno lečio, obratite se savetniku za prava pacijenata u vašoj opštini. Za obraćanje savetniku možete iskoristiti obrazac prigovora koji se nalazi na našem sajtu..\nVrlo je važno da blagovremeno obezbedite sve dokaze koji ukazuju na odgovornost medicinskog osoblja zbog propusta u lečenju, pa se uporedo sa obraćanjem savetniku za prava pacijenata trebate obratiti i nadležnoj zdravstvenoj inspekciji i advokatu koji će vas zastupati pred sudom.


BOLESTI BUBREGA - DOKTORICA: Intersticijski nefritis\n• kompletna opstrukcija, prekid izlučivanja oba bubrega. Posljednja je akutna uremija.\n• kompletna opstrukcija jednog bubrega, funkcija izlučivanja može ostati očuvana radom drugog bubrega.\n• djelomična opstrukcija ekskretornih puteva jednog ili oba bubrega sa sledstvenim hidronefrozom i odgovarajućim oštećenjem bubrega zbog zastojnog povećanja pritiska u bubrežnoj karlici.\n• intersticijelni nefritis ima slijedeće ispade funkcija:\n• nedovoljna sposobnost za izlučivanje kisele mokraće (ako još ne postoji smanjenje globalne funkcije izlučivanja, ovaj poremećaj moguće je dokazati samo probom opterećenja sa NH4CI, onda se ispoljava zakašnjenje u izlučivanju H jona, nedovoljno sniženje pH mokraće, koja ne pada ispod 5 kao kod zdravih osoba).\n• U slučajevima opstrukcije, poslije uklanjanja iste, funkcija bubrega može biti očuvana, ako prekid izlučivanja nije trajao duže.\n• Ako je mehanički zastoj trajao nekoliko dana, više je oštećena sposobnost koncentrovanja nego glomerularna filtracija.\n• Ako je kompletna opstrukcija trajala više od 3 nedelje bubreg iza prepreke teško je oštećen i po uklanjanju prepreke nema osetnog poboljšanja glomerularne filtracije, ona ostaje jako snižena.\n• Ako je kompletna opstrukcija bila 10-12 nedelja onda je bubrežna funkcija definitivno ugašena.\n• Bubreg iza nepotpune opstrukcije održava se dugo ako je drugi zdrav. Hiperpresija prouzrokuje oliguriju, hiperosmolarnost, smanjenje natrija u mokraći, smanjenje glomerularne filtracije istoga.\n• Nepotpuna opstrukcija sa održanom diurezom:\nObjavio/la Deny Malkov u 04:24\nOznake: bolest bubrega, bolesti bubrega, bubreg, bubreg simptomi, glomerulonefritis, Intersticijski nefritis, Nefritis, Upala bubrega, zatajenje bubrega, zdravlje bubrega


Sutra presuda Simoviću za pokušaj ubistva Kalinića\nHronika Autor:Tanjug22. jul. 202115:41\nViši sud u Beogradu izreći će sutra prvostepenu presudu nekadašnjem pripadniku "zemunskog klana" Milošu Simoviću, povodom optužbi da je pokušao da ubije pripadnika istog klana Sretka Kalinića u Hrvatskoj 2010. godine, dok su bili u bekstvu od srpskih pravosudnih organa.\nI Simović i Kalinić se sada nalaze u zatvoru u Požarevcu, gde izdržavaju maksimanle zatvorske kazne zbog učešća u ubistvu premijera Zorana Ðunđića 2003. godine, niza zločina koje su izvršili kao pripadnici „zemunskog klana“, ali i više ubistava u Beogradu 2004. godine.\nRani radovi zemunskog klana: Otimali od porodica ranjenika\nIz bezbednosnih suđenje Simoviću se održavalo u zgradi Specijalnog suda u Ustaničnoj ulici, a sutra će tamo biti izrečena i presuda.\nKalinić i Simović uspeli su da pobegnu iz zemlje nakon ubistva premijera i akcije „Sablja“ u martu 2003. godine i do ovog događaja odolevali su hapšenju, sarađujući u novim krivičnom delima uz pomoć jataka iz regiona.\nApelacioni sud u Beogradu je u avgustu 2013. godine je potvrdio presudu Specijalnog suda, kojom su Kalinić i Simović osuđeni na po 40 godina zatvora zbog niza ubistava, otmica i drugih krivičnih dela koja su izvršili kao pripadnici „zemunskog klana“.


Sajam venčanja 2012 u Delta Cityju - Dan u Beogradu\nNaslovna » Izlasci » Sajmovi » Sajam venčanja 2012 u Delta Cityju\nAh Neša 23. septembar 2012. Sajmovi Postavite komentar\nSajam venčanja, u organizaciji Pero Art centra i Delta Cityja, biće održan od 24. do 26.septembra, od 10.00 do 22.00.\nU centralnom atrijumu šoping mola biće predstavljen širok asortiman kompanija koje organizuju venčanja, zatim poznati brendovi muških odela, pokloni za mladence, unikatni nakit za dame kao i druge usluge koje mogu pomoći u osmišljavanju venčanja.\nNa jednom mestu, pripadnice lepšeg pola pronaći će sve najbitnije stvari za dan koji se večno pamti. Među izlagačima biće i frizeri i šminkeri koji će budućim mladama davati savete kako da na dan venčanja izgledaju što lepše. (danubeogradu.rs)\nTagovibg svaštara delta city dub sajmovi venčanja\nPrethodni Novi život „Beogradske mumije“\nSledeći Tuxedomoon u Domu omladine Beograda


Varhelji: EU novom metodologijom želi da osnaži veze sa zemljama Zapadnog Balkana - Progovori o pregovorima\nVarhelji: EU novom metodologijom želi da osnaži veze sa zemljama Zapadnog Balkana\nEvropski komesar za proširenje Oliver Varhelji izjavio je 6. februara u Beogradu da EU novom metodologijom u procesu proširenja želi da osnaži veze sa zemljama Zapadnog Balkana, a posebno s onima koje su već počele pregovore o članstvu.\n"Postoji napredak, želim da ga ubrzam, radiću na tome zajedno sa Srbijom. Voleo bih da do kraja mog mandata bar jedna zemlja regiona bude spremna za pristupanje Uniji. To je moja misija za naredne 4,5 godine i nadam se da ću u Srbiji za to imati puno partnerstvo", rekao je Varhlji.\nVarhelji je dodao i da je obnovljena metodologija pristupnog procesa koja se zasniva na četiri principa (kredibilnost, predvidljivost, dinamika i političko vođstvo) prvi stub strategije Evropske komisije.\nDrugi element tog plana je otvaranje pregovora sa Severnom Makedonijom i Albanijom pre majskog Samita EU i Zapadnog Balkana u Zagrebu, a treći je nova strategija ekonomskog razvoja i investicija za ceo region koju EU želi da stavi na sto na zagrebačkom samitu, naveo je Varhelji.\n"Na Samitu u Zagrebu želimo da stavimo na sto novu strategiju ekonomskog razvoja i investicija za sve zemlje Zapadnog Balkana kako bi se i ekonomije i društva tog regiona približili EU. Treba da pomognemo tim zemljama da stvore otpornu i funkcionalnu tržišnu ekonomiju, da podignemo na viši nivo životni standard građana, da stvorimo privredni rast i nova radna mesta", rekao je Varhelji.\nZa novu metodologiju u procesu pristupanja Uniji, Varhelji ja kazao da treba da doprinese da taj proces bude više predvidiv i za članice Unije i za zemlje Zapadnog Balkana.\n"Kada se postigne određeni rezultat, treba to da prepoznamo. Ako nema napretka ili ima nazadovanja, treba da idemo korak unazad", naveo je evropski komesar.\nOn je dodao da evropska perspektiva nije data "zdravo za gotovo", već da i Srbija i svaka zemlja koja želi da se pridruži EU "mora da radi na tome".\n"Čitava ideja koja stoji iza nove metodologije jeste da pokušamo da učinimo proces više politički i da razgovaramo o zajedničkim problemima. Imamo širu perspektivu, ne seckamo probleme na deliće, nego imamo bolju sinergiju čitavog procesa i nadam se bolju dinamiku", rekao je Varhelji.\nOn je naveo da je regionalna saradnja prioritet koji će se EU truditi da ojača i kroz novu metodologiju i kroz Samit u Zagrebu.\n"Dobrodošlo je sve što region može da učini kako bi olakšao kretanje i trgovinu. Zato je inicijativa Mini Šengen dobrodošla. Ona treba da bude otvorena i za ostatak regiona, ohrabrujem zemlje da učestvuju u tome, jer će to doneti promene ljudima i privredama i dati opipljive rezultate", dodao je evropski komesar.\nUoči konferencije za novinare, Varhelji i ministarka za evropske integracije Srbije Jadranka Joksimović potpisali su finansijski sporazum IPA 2019 u vrednosti od 138.55 miliona evra bespovratnih sredstava. Sredstva su namenjena projektima u oblasti ekonomije, nauke, vladavine prava i upravljanja. Značajan deo novca biće usmeren na pravosuđe i borbu protiv korupcije i organizovanog kriminala – oko 18 miliona evra, kao i za prevenciju i reagovanje u vanrednim situacijama – oko 10 miliona evra i reforme u brojnim oblastima u vezi sa procesom pristupanja EU i učešća u programima EU – oko 34 miliona evra.\nDelovi vesti su preuzeti sa sajtova EurActiv i European Western Balkans


BITAN KONTAKT POSLODAVCA I KANDIDATA Zahvaljujući sajmovima u Srbiji se zaposlilo 15.000 radnika\nBroj nezaposlenih na evdenciji Nacionalne službe zapošljavanja za devet odsto je manji nego u istom periodu prošle godine, izjavio je direktor NSZ Zoran Martinović.\nKandidati su se zaposlili kod poslodavaca sa kojima su imali kontakte na sajmu\n"Prošle godine, zahvaljujući sajmovima, oko 15.000 radnika se zaposlilo, upravo kod poslodavca sa kojima su imali kontakte na sajmu", rekao je Martinović.\nGradonačelnik Jagodine Ratko Stevanović je istakao da Jagodina, od 2014. godine, radi na dovođenju stranih investitora i na taj način zapošljava radnike. Svi koji su ovde otvorili fabrike, proširuju kapacitet i upošljavaju nove radnike, dodao je Stevanović.\n"Država bi trebalo kroz finansijski program da pomaže razvoj, inovativnu rad, malih i srednjih preduzeća, jer bi se na taj način zaposlilo brže i više ljudi i sperčio njihov odlazak u inostranstvo", rekao je Stevanović.


Počela je realizacija projekta SolarBike u Novom Sadu - Automatika.rs\nNaslovna Vesti Razno Počela je realizacija projekta SolarBike u Novom Sadu\nGrupa studenata sa različitih departmana (mehatronika, arhitektura, elektronika), sa Fakulteta tehničkih nauka iz Novog Sada radi na projektu čiji je cilj realizacija novog vida javnog transporta u Novom Sadu. Koji je zbog gustine automobilskog saobraćaja efikasniji za stanovništvo, zdraviji i ne zagađuje okolinu.\nProjektom se predlaže uvođenje u saobraćaj električno pogonjenih bicikala koji se pune električnom energijom dobijenom iz solarnih panela, izgradnja stanice za njihovo parkiranje, iznajmljivanje i solarno punjenje.\nProjektom se, takođe, razrađuje prilagođavanje “običnih” bicikala potrebama sistema kao i razvoj softvera za nadgledanje sistema i upravljanje njegovim radom. Obzirom da se radi o biciklima koji imaju pomoćni elektro motor oni ne zagađuju okolinu, ni izduvnim gasovima, ni bukom. Na ovaj način se smanjanje zagađenje gradskih sredina i povećava efikasnost kretanja stanovništva, pogotovo u užem gradskom jezgru, što je glavni motiv predlaganja ove ideje. Pored zagađenja, stanovnici Novog Sada imaju i izražene kardiovaskularne probleme zbog male fizičke aktivnosti i nepravilne ishrane, a korišćenje ovog vida transporta će delimično transformisati prevoz gradom u jedan vid rekreacije.\nRezultat projekta je automatska stanica za solarno punjenje i iznajmljivanje električnih bicikala u kojoj je moguće da korisnik bez prisustva pomoćnog radnika iznajmi bicikl, pri čemu se automatski vodi evidencija o iznajmljivanju i stanju bicikala i koja je povezana u sistem stanica raspoređenih po celom gradu. Ovi bicikli bi se iznajmljivali od aprila do septembra, a u ostalom delu godine stanica bi služila kao mesto okupljanja uz mogućnost korišćenja bežičnog interneta.\nNa projektu se aktivno radi od avgusta 2011.godine, dok se realizacija projekta očekuje pet meseci nakon dobijanja potrebnih sredstava, što se predviđa sredinom sledeće godine.\nPrethodni tekstU toku je redizajn sajta Automatika.rs\nSledeći tekstSmart Grid Innovation Contest 2011 – međunarodno takmičenje kompanije Siemens


Finansijski menadžment i konsalting knjigovodstvo Novi\nAVEN CONSALTING DOO\nFinansijski menadžment i konsalting knjigovodstvo Novi Sad Srbija\nNarodnog Fronta 73A, 21000 Novi sad\nFinansijski menadžment i konsalting knjigovodstvo Novi Sad Srbija |\nAven consalting Doo pruža kompletne usluge u oblasti finasiskog menadžmenta, konsalting i širok spektar finansijskih i poslovnih rešenja.\nBavimo se kompletnim finansijskim menadžmentom i konsaltingom u Novom Sadu. Zahvaljujući posvećenom radu stekli smo ugled i ostvarili saradnju sa mnogim klijentima.\nfinansijski menadžment i konsalting\nusluge extremnog finansijkog direktora\nprocena vrednosti i ostale usluge u domenu ekonomije i računovodstva.\nUslge pružamo pravnim ali i fizičkim licima, sedište preduzeća Aven Consalting Doo je u Novom Sadu a poslujemo širom Srbije i regiona, radno vreme je svakog radnog dana od 08 do 16h, subota i nedelja su prilagođeni potrebama posla.


Obuka za rendžere u Nacionalnom parku Prokletije » RDA BKP\nObjavljeno: 27/12/2012 od: RRA BKP\nNacionalni park Prokletije je najnoviji nacionalni park u Crnoj Gori , proglašen od Vlade Crne Gore 2009. god. U toku ove godine RRA je sa Nacionalnom parkom Prokletije aktivno sarađivala i pružala podršku u unapređenju kapaciteta upravljačke strukture parka, kao i na uređenju prostora i nabavci opreme za kancelarije nacionalnog parka u Plavu. U toku je i priprema tehničke dokumentacije za izgradnju Centra za posjetioce u Gusinju.\nMeđu svim aktivnostima koje je u ovom parku sprovela Regionalna razvojna agencija je i obuka rejndžera, čuvara, volontera i svih zainteresovanih subjekata voljnih da podrže napore nacionalnog parka u očuvanju zaštićenog područja Prokletija, koja je održana 19. decembra 2012. u Plavu. U okviru ove obuke učesnicima su prenešena znanja i iskustva vezano za nacionalne parkove u Evropi, ali jedan od ciljeva obuke je bio i da se porazgovara o važnosti uluge lokalnog stanovništva u očuvanju parka, kao i koristima koje bi stanovništvo moglo imati od parka.\nTreningu su prisustvovali mladi ljudi iz regiona Prokletija koji su veoma aktivni u oblasti turizma , sportskih aktivnosti , životne sredine i poljoprivrede. Trening je vodio iskusni stručnjak za zastitu životne sredine, gospodin Martin Šolar, direktor Nacionalnog parka Triglav u Sloveniji.\nPrethodni članakPodrška Gorskoj službi spašavanja Sledeći članakPodrška ženskom preduzetništvu


Limundo Cafe - Dropshipping na Kupindu\nLimundo Cafe > Kupindo > Prodaja > Dropshipping na Kupindu\nPuna Verzija: Dropshipping na Kupindu\n(12.06.2019 21:14)nradomirovic Piše: [ -> ] U poslednje vreme sve češće i češće srećem slučajeve gde ljudi dropshippuju stvari putem Kupinda. Opisi tipa kupite sada, stiže za 2-3-4-5-6 nedelja... Danas nabasah na člana sa 100+ pozitivnih kome su svi predmeti "na naručivanje". Pa htedoh čisto iz radoznalosti da pitam da li je to dozvoljeno?\n(13.06.2019 15:45)lemip Piše: [ -> ] Nije zabranjen takav vid prodaje ukoliko je kupac složan s tim da sačeka predmet u navedenom roku. Svakako, prodavac rizikuje dobijanje negativne ocene, ukoliko određenim kupcima ova opcija ne odgovara i kao što je LiMuBaj pomenuo, postoje situacije u kojima kupac može dodeliti privremenu negativnu ocenu, pa je naknadno izmeniti u pozitivnu kada dobije predmet.\n(15.06.2019 22:25)LiMuBaj Piše: [ -> ] pa pošto je svaku ocenu moguće izmeniti svaka ocena je "privremena" , evo ja sam dosta negativnih izmenuo u pozitivne , menjao tekst ocene i brisao komplet ocene itd ...\n(16.06.2019 20:50)serjoza Piše: [ -> ]\n(16.06.2019 20:58)LiMuBaj Piše: [ -> ] Znači u tom smislu je privremena a ne kao neka posebna institucija privremene ocene


Češći susreti srpskih i nepalskih privrednika u cilju prezentovanja privreda i mogućnosti za saradnju\nsubota, 05. maj 2018.\nPrvi potpredsednik Vlade Srbije i ministar spoljnih poslova Ivica Dačić, koji boravi u zvaničnoj poseti Nepalu, posetio je danas u Katmanduu Nepalsku privrednu komoru.\nU razgovoru sa članovima Privredne komore Nepala i ugladnim zvanicama, šef srpske diplomatije izrazio je zadovoljstvo povodom posete Nepalu. Istakao je da su odnosi Srbije i Nepala tradicionalno dobri, da su zasnovani na uzajamnom razumevanju i poverenju. Naglasio je da sledeće, 2019. godine, Srbija i Nepal obeležavaju 60 godina od uspostavljanja bilateralnih odnosa i izrazio nadu da će i privrednici Srbije i Nepala biti deo obeležavanja ove značajne godišnjice, kako bi se odnosi razvijali još snažnije.\n„Vrlo me raduje napredak koji smo poslednjih godina postigli u ekonomskoj saradnji između Srbije i Nepala, posebno kroz prisustvo nepalskih kompanija u Srbiji. Tu svakako najpre mislim na „CG Corp" iz Katmandua, koja je 05. oktobra 2017. godine u Rumi otvorila svoju prvu evropsku fabriku za proizvodnju nudli i drugih polugotovih jela od testenina."\nMinistar Dačić podvukao je da je Srbija je zainteresovana za unapređenje ekonomskih odnosa sa Nepalom, kako na nivou povećanja robne razmene, tako i na nivou investicija i učešća u infrastrukturnim i drugim projektima u Nepalu. Ministar je istakao da srpska ekonomija ima snažan poljoprivredni potencijal i da smo zainteresovani da Nepalu ponudimo poljoprivredne proizvode, i saradnju u oblasti naučno-tehničke saradnje u poljoprivredi.\n„Smatram da je današnji susret prvi korak u uspostavljanju direktnih kontakata privrednih komora Srbije i Nepala, i nadamo se da ćemo imati priliku da neke od prisutnih privrednika uskoro vidimo u Srbiji", istakao je šef srpske diplomatije.\nImajući u vidu udaljenost tržišta i nedovoljno poznavanje privrednih potencijala dve zemlje, ministar Dačić predložio je češće susrete srpskih i nepalskih privrednika, organizovanje promotivnih aktivnosti u cilju prezentovanja privreda i njihovih mogućnosti za saradnju. Nepalski privrednici prihvatili su predlog ministra Dačića da dođu u posetu Srbiji i poseta će biti realizovana u septembru ove godine.\n„Uveravam vas da ćete u Vladi Republike Srbije, odnosno Privrednoj komori i nadležnim ekonomskim institucijama, a naravno i našoj Ambasadi u Nju Delhiju, imati kompetentne i blagonaklone sagovornike, koji vam stoje na raspolaganju za sve informacije, podatke i savete koji su vam potrebni u proceni vaših interesa i prilika za poslovanje u našoj zemlji. Nadam se da ćemo se vrlo brzo sresti u Srbiji, gde ste uvek dobrodošli", zaključio je u svom obraćanju ministar Dačić.


Tanjug 24. jula 2021. 10:31\nBEOGRAD – Ministar građevinarstva, saobraćaja i infrastrukture potvrdio je jutros da će izgradnja pruge od Beograda do Niša biti jedna od najvećih infrastrukturnih investicija.\n„Očekujem da od ove godine krenemo u te radove. To će biti investicija koju radimo zajedno sa Evropljanima, sa Evropskom investicionom bankom, uz grant od 700 miliona evra. To je najveći grant koji je neka zemlja dobila u jugoistočnoj Evropi. To više nije samo pitanje infrastrukture, nego snažne podrške koju Evropska komisija daje Srbiji“, rekao je Momirović u intervjuu za TV Prva.\nOn je podsetio da se radi na projektima koji su morali biti urađeni još pre 50 godina i istakao da „moramo da nadoknadimo tih 50 godina“.\n„To će biti najbrža i najmodernija pruga u istočnoj Evropi. Ići će 200 na sat od Beograda do Novog Sada, najboljim vozovima koji postoje u Evropi, koje proizvodi Štadler u Švajcarskoj“, rekao je ministar.\n„Taj obim investicija je bez presedana, a sve ove puteve mi ćemo završiti u naredne dve do tri godine“, rekao je Momirović i ocenio da će Srbija imati najrazvijeniju infrastrukturu na Balkanu.\n„Mi smo bili zemlja pred bankrotom, a nismo imali praktično ni jednu javnu veliku investiciju. Ni jedan auto-put, ni jednu brzu prugu. Danas, mi smo na nivou do 60 odsto zaduženosti, a ljudi mogu da vide u šta sve investiramo“, rekao je Momirović.


Kupujemo od Rusa borbene helikoptere Mi-35 | Skandalozno\nDogovoreno: Kupujemo od Rusa borbene helikoptere Mi-35 – VIDEO\nVulin je izjavio je da je danas sa ruskim kolegoom Sergejom Šojguom započeo razgovore o nabavci novog naoružanja od Ruske Federacije – četiri “MI-17” transportna helikoptera i četiri “MI-35” borbena helikoptera.\nVulin boravi u zvaničnoj poseti RFi tokom koje će učestvovati na sedmoj Moskovskoj konferenciji o međunarodnoj bezbednosti.\n„Takođe, nastavljamo vojno-tehničku saradnju daljim opremanjem i modernizacijom MIG-ova 29, zatim tenkova T-72 i borbenih vozila pešadije kao i određenih tipova protivvazdušnog naoužanja. Naoružana Srbija je miroljubiva Srbija i garant mira na Balkanu“, istakao je ministar Vulin.\nVulin je domaćinima preneo poruku predsednika Srbije, Aleksandra Vučića, da, dok je on na čelu države, Srbija nikada neće učestvovati u sankcijama i antiruskoj histeriji.\n„Niko kao Srbija nije svestan koliko bole izmišljene laži i kada političari sude bez ijednog dokaza. Naš odgovor je da u tome nećemo učestvovati. Sve u svetu može da se promeni osim naših bratskih i prijateljskih odnosa“, rekao je Vulin.\nIstakao je još jednom da je Srbija zahvalna zbog odnosa Rusije prema KiM i očuvanju našeg teritorijalnog suvereniteta i integriteta i podršci svim bitnim spoljno-političkim pitanjima, navodi se u saopšetnju Ministarstva odbrane.\n„Rusija je uvek uz nas, razume i poštuje naše interese i u potpunosti razume i podržava našu politiku vojne neutralnosti. Poruke ministra Šojgua su istovetne onim koje je u nedavnom razgovoru, predsednik Putin uputio predsedniku Vučiću – Ruska Federacija traži mir i dogovor, smatra da se Srbija ponaša odgovorno kao i da je nasilje na KiM apsolutno neprihvatljivo”, ističe Vulin.\n„Rado se sećam svečane proslave 73. godišnjica oslobođenja Beograda. To je bio važan događaj za mene i još jedna potvrda bratskih odnosa između naših zemalja“, rekao jer Šojgu.\nŠojguu je u ime Vučića uručen poklon – ikona iz 18. veka iz manastira Solovjecki, kao i repliku Karađorđeve vojvodske zastave na kojoj je izvezena poruka „Rusija je zaštitnik pravoslavnih Srba“.\nMinistar Vulin se danas sastao i sa generalnim sekretarom Organizacije dogovora kolektivne bezbednosti (ODKB) general-pukovnik Jurijom Hačaturovom.\nBudite prvi sa komentarom na članku "Dogovoreno: Kupujemo od Rusa borbene helikoptere Mi-35 – VIDEO"


Elektronska registracija privrednih društava od 01.10.2018. -\n29.09.2018 Osnivanje, likvidacija i statusne promene\nElektronska registracija privrednih društava\nU skladu sa izmenama Zakona o privrednim društvima počev od 01.10.2018 godine predviđena je elektronska registracija privrednih društava. U početku ova opcija će biti dostupna samo za jednočlana društva sa ograničenom odgovornošću. Podsećamo da je ova opcija već dostupna za registraciju preduzetnika.\nPredhodnica ovome je i usvajanje obaveze Registracije adrese za prijam elektronske pošte. O ovome smo pisali u članku Registracija email adrese u Agenciji za privredne subjekte. Ove izmene su u skladu sa procesom digitalizacije u Republici Srbiji.\nKao što je i napomenuto u objašnjenju Agencije za privredne registre, neće sve pravne forme moći odmah da se elektronski registruju. To će prvo biti omogućeno osnivačima jednočlanih društava sa ograničenom odgovornošću. Kada zaživi ovaj pilot projekat sa e-prijavom za jednočlana d.o.o, vrlo brzo će ovakav vid registracije biti omogućena i za ostale, komplikovanije, pravne forme za čiju je registraciju potreban veći broj dokumenata.\nCelokupno obaveštenje APR-a možete pročitati na sledećoj adresi Privredna društva moraće da registruju adresu za prijem elektronske pošte.\nPreduslovi za elektronsku registraciju privrednih društava\nZa eRegistraciju osnivanja potrebno je da punoletno fizičko lice poseduje:\nkvalifikovani elektronski sertifikat (elektronski potpis) izdat od sertifikacionog tela u Republici Srbiji,\ninstaliran čitač elektronskih kartica,\nVisa, MasterCard ili DinaCard platne kartice za plaćanje naknada.\nPristup APR-ovom sistemu za registraciju Vam nije potreban obzirom da ga mi već posedujemo te Vam možemo izvršiti registraciju. Napominjemo da ukoliko se opredelite za naše knjigovodstvene usluge registracija je besplatna.\nU momentu pisanja ovog teksa dostupne su detaljne informacije o elektronskoj registraciji preduzetnika. Detalje o postupuku registracije možete dobiti na sledećoj adresi APR-a: eRegistracija osnivanja preduzetnika.\nRegistracija email adrese u Agenciji za privredne subjekte\nPoreske olakšice i podsticaji počev od 01.10.2018


24-01-2020 11:29 Izdvojeno Srbija Politika Video\n“U Srbiji je uveden politički monopol, a svaklo ko ga narušava je napadnut”, rekla je sociološkinja Vesna Pešić i dodala da je to možda način da vidimo kako je bilo živeti pod režimom bivšeg albanskog doživotnog predsednika Enverom Hodžom.\nOna je rekla i da ne oseća strah zbog poziva na razgovor u policiju zbog tvita koji je pre nekoliko dana objavila, a zatim i obrisala.\nVesna Pešić nedavno je označena zbog tvita kao ekstremista koji ugrožava predsednika države. Zbog toga je dala i izjavu u policiji, a rekla je da joj je na informativnom razgovoru u policiji bilo postavljeno oko pet pitanja, od kojih na neke dala odgovore, dok je za neke rekla da na njih neće da odgovori.\n"Ja sam rekla da u tviteraškom smislu taj tvit više ne postoji, ako ga odmah obrišete, ne možete da odgovorite na taj tvit, jer ne postoji... A ja sam ga izbrisala ne zato što sam mislila da to što sam rekla bi moglo da izazove bilo kakvu sumnju u to što sam rekla, naravno da sam mislila da nam ništa ne ostaje nego da se upucamo u glavu", rekla je ona.\n"Verovatno će izjava koju sam dala ići tužiocu, postoji zapisnik koji će njemu biti dostavljen, ako misli da ima nešto on će terati dalje, ako ne neće. Spremna sam na sve", navela je Vesna Pešić.\n"Nekako mi malo imponuje da u ovim godinama postanem tako velika državna opasnost", rekla je ona, dodavši da ipak jeste neprijatno biti pod napadima.\n"To su organizovane trupe za maltretiranje građana i strašno me nervira kad neko priča kako je to kontinuitet. Ovaj sebi dozvoljava da proziva građane imenom i prezimenom. To je apsulutno zabranjeno jer ti imas svu moguću vlast. Oni i ne shvataju šta to znači, ako neko sa toliko moći proziva nekog građanina imenom i prezimenom", upozorila je ona.\nPročitajte OVDE šta Milo Đukanović priprema u Crnoj Gori.


Nakon što je rekao da više neće biti intiman sa Nadeždom, Miki nije dugo izdržao pa je pogazio svoje "obećanje" i sinoć ponovo imao seks sa pevačicom.\nU PROGRAMU UŽIVO Sve je počastila pogledom na polugolu zadnjicu, a onda je legla na leđa i RAŠIRILA NOGE\nNjih dvoje su prekinuli razgovor koji su vodili sa Gocom Džehverović, otišli u izlog koji se nalazi u dvorištu, a čija unutrašnjost je delimično zaklonjena od kamera, i tamo imali žestok seks.\nNadežda i Miki nisu mogli da se obuzdaju, pa su se u nekoliko navrata čuli su uzdasi.\nZadruga - Miki i Nadežda u novoj akciji - 26.04.2018.\nKada su završili sa akcijom, njih dvoje su se obukli i izašli u dvorište, gde se Nadežda uključila u razgovor sa Zoricom Marković i Duškom Radonjićem kao da se ništa nije desilo.\nVIDEO: Ovako je Miki govorio o seksu u rijalitiju pre "Zadruge"\nIako Nadežda poslednjih dana govori da je na pragu da se zaljubi u Mikija, on uporno tvrdi da ne želi vezu sa njom, kao i da mu ne bi smetalo kada bi nakon njega bila i sa nekim drugim zadrugarom.\nTonči Huljić: Ne razmišljam mnogo o pobedi\nMentor “X Faktora” koji je odabrao svoje finaliste, nada se da će im se u nedelju priključiti još jedna grupa koju će voditi kroz uživo emisije.\nNada Zeljković, majka učesnice "Zadruge" Kristine - Kije Kockar, razočarala se u još aktuelnog zeta, pevača Slobodana Radanovića.\nUHAPŠEN NASILNIK Pretukao ženu jer je htela da gleda "Parove"\nNiška policija privela je juče Dejana N. (43) zbog sumnje da je pretukao svoju suprugu Natašu N. (49), u njihovom stanu, nakon svađe zbog toga šta će gledati na televiziji.\nMajka zadrugarke Kije Kockar, Nadica Zeljković, bez dlake na jeziku je otkrila sve što misli o Anabeli, pa po prvi put javno osudila njeno ponašanje.\nKo je ovde ispao glup?\nGoga se potukla, Big Ali sam izašao tek tako, Maja Nikolić i Miloš Bojanić vređali na nacionalnoj osnovi, a Miki izbačen tri puta.\nPravi rat nastao je na društvenim mrežama kada je Anđelo Ranković optužio Teodorinu majku za raskid, a zatim su se umešali i ostali članovi porodice.


Lokalna samouprava: Služba za međunarodnu saradnju\nRukovoditeljka: Ljiljana Šćepanović, dipl. filolog\nTelefon: +382 20 665 025, +382 20 665 027, +382 20 665 066\nPoslovi koje obavlja Služba za međunarodnu saradnju\nSlužba za međunarodnu saradnju vrši poslove koji se odnose na:\nstvaranje uslova za ostvarivanje funkcije gradonačelnika da predstavlja Glavni grad u odnosima sa gradovima drugih država, diplomatskim predstavništvima stranih država u Crnoj Gori, predstavništvima Crne Gore u inostranstvu, međunarodnim organizacijama i međunarodnim institucijama;\npromociju strateških ciljeva i razvojnih projekata u svim oblastima radi privlačenja direktnih stranih investicija; saradnju sa organima i službama lokalne uprave u pripremi i upravljanju projektima koji se finansiraju iz međunarodnih fondova i drugih izvora; pripremne poslove na zaključivanju međunarodnih ugovora i sporazuma;\nuspostavljanje i unapređenje regionalne i međunarodne saradnje radi podsticanja internacionalizacije privrede, kulture, sporta, održivog razvoja Glavnog grada, obrazovanja, zdravstva, zapošljavanja i mobilnosti mladih, zapošljavanja drugih kategorija stanovništva, socijalnog staranja, naučno istraživačkog rada i sl; priprema akata za gradonačelnika radi realizacije obaveza utvrđenih na međunarodnim konferencijama i od strane regionalnih i drugih institucija.\npraćenje propisa koji uređuju međunarodnu ekonomsku i drugu saradnju, privatno-javno partnerstvo sa međunarodnim elementom, biznis zone u Glavnom gradu i druge propise kojima se podstiče razvoj preduzetništva;\npraćenje donošenja, ratifikacije i primjene međunarodnih konvencija i drugih akata koji se odnose na jedinice lokalne samouprave i iniciranje donošenja odgovarajućih akata iz nadležnosti gradonačelnika ili skupštine radi njihovog sprovođenja;\nkoordinaciju i komunikaciju sa stranim partnerima, iseljenicima i njihovim organizacijama;\nsaradnju sa menadžerom u pripremi i upravljanju projektima koji se finansiraju iz međunarodnih fondova i drugih izvora i praćenje njihove realizacije, realizaciji razvojnih programa od interesa za Glavni grad i uspostavljanju međunarodne ekonomske i druge saradnje, privatno-javnog partnerstva sa stranim elementom i preduzimanju mjera radi podsticaja razvoja preduzetništva;\nučešće u organizaciji i realizaciji zvaničnih i drugih međunarodnih posjeta Glavnom gradu, uključujući i posjete delegacija i odbornika Skupštine Glavnog grada; pripremu, za učešće predstavnika Glavnog grada na međunarodnim skupovima, pregovorima, sastancima i sl.;\nsprovođenje upravnog postupka za slobodan pristup informacijama iz svog djelokruga i drugih upravnih postupaka u skladu sa zakonom; postupanje po inicijativama građana iz djelokruga organa;\nGlavni grad Podgorica u okviru međunarodne saradnje sprovodi aktivnosti na razvijanju bilateralnih odnosa sa gradovima i asocijacijama gradova, kontakata sa diplomatsko-konzularnim predstavništvima u Crnoj Gori, jačanju regionalne saradnje i podsticanju ekonomske razmjene i inostranih investicija, razmjeni znanja i iskustava sa gradovima zemalja članica EU, kao i partnerstvu na međunarodnim i evropskim projektima.\nSporazumi, protokoli i memorandumi o saradnji\nMeđunarodne mreže gradova


Kako se angažovati na putu cirkularne ekonomije? • CirEkon doo\nZašto da očekujem da mi drugi reše problem i obezbede održivu budućnost, kada mogu i sam da se angažujem. A šta je to što ja kao pojedinac mogu da uradim da bih uticao na smanjenje pritiska na prirodne resurse i životnu sredinu?\nZašto se angažovati na putu cirkularne ekonomije\nNa prvom mestu, neophodno je prihvatiti činjenicu da je dužnost svakog od nas kao pojedinca da se odgovorno ponašamo prema upotrebi resursa koje nam je dala majka priroda. Milionima godina planeta se pobrinula da nam obezbedi gotovo idealne uslove za život i razvoj. Kada smo preuzeli potpunu kontrolu nad životnom sredinom, počeli smo da se ponašamo kao pijani milioneri. A šta znači odgovorno ponašanje prema planeti? Pre svega, važno je da podižemo (samo)svest i da se odgovorno ponašamo na osnovu informacija koje posedujemo. Takođe, važno je da menjamo neke ustaljene navike koje nisu usklađene sa zahtevima održivog razvoja.\nZašto je neophodna edukacija\nDa bismo se izborili sa bilo kojim problemom neophodno je da poznajemo uzrok, suštinu problema i moguće posledice odlaganja rešavanja istog. Bez informacija o tome kako se i u kojoj meri troše resursi za proizvode koje svakodnevno koristimo nećemo uspeti da se izborimo za održivi razvoj. Zbog toga, neophodno je da se kontinuirano edukujemo i informišemo o alternativama tzv. linearnoj ekonomiji u kojoj se resursi eksploatišu, a otpad se gomila u nekontrolisanim količinama. Svakodnevnim podizanjem (samo)svesti postaćemo kritična masa koja će tako naterati donosioce odluka da ipak nešto ozbiljnije preduzme po pitanju implementacije cirkularne ekonomije.\nČinjenice o alternativnim rešenjima\nDodatno, nije dovoljno da samo posedujemo znanje i ključne informacije ukoliko to znanje ne primenjujemo i ne utičemo na druge da to isto urade. Znanje mora biti implementirano u praksi kako bismo imali opipljiv efekat i sami direktno doprineli smanjenju neodržive upotrebe resursa. Ako znamo koliko su nam zagađene reke i zemlja i kakve to posledice može da ima na zdravlje ljudi, moramo se odgovornije ponašati. Ako znamo da se jedna plastična kesa razgradjuje vekovima, zašto da ih onda masovno koristimo ako već imamo alternativu?! Zaista, dobar je osećaj biti deo rešenja, a ne deo problema. Dodatno, ne zaboravimo da pojedine mere održivog cirkularnog ponašanja omogućavaju i novčane uštede u kućnom budžetu.\nKako se odgovorno ponašati putu cirkularne ekonomije\nAutor: Danko Kalkan\nAko ste tek ukoračili u svet cirkularne ekonomije ili... read more\nGrađevinska industrija predstavlja značajno opterećenje za životnu sredinu. Prema... read more


Dan online - Regioni: Na ivici bijede i bez krova nad glavom - 2019-03-20\nRegioni NA GODIŠNJOJÂ SKUPŠTINI OPŠTINSKOG UDRUŽENJA RAZMATRAN TEŽAK POLOŽAJ PENZIONERA\nSa skuštine penzionera Na ivici bijede i bez krova nad glavom\nUkazivanje na težak socioekonomski status penzionera, od kojih čak 1.179 prima penzije ispod 179 eura, 103 nema riješeno stambeno pitanje, a 32 je ozbiljno socijalno ugroženo, okosnica je godišnje skupštine Udruženja penzionera Herceg Novog, koje broji 6.857 članova. Na skupštini se čulo i da 3.132 penzionera primaju penziju nižu od 283 eura, i da su dovedeni na rub siromaštva.\n-Hercegnovski penzioneri su revoltirani jer minimalna penzija nije povećana sa 125 na 150 eura, kao i zbog najavljenog poskupljenja struje i generalno sve većih troškova života. Poznato je da su i bez ovog poskupljenja građani Crne Gore plaćali najskuplju struju u regionu. Savez penzionera smatra da nije bilo nikakve potrebe za poskupljenjem struje koje je pogodilo većinu penzionera Crne Gore, rekao je Branko Vešović, predsjednik Saveza penzionera Crne Gore.\nPosebna pažnja posvećena je rješavanju stambenog pitanja brojnih socijalno ugroženih penzionera, kao i otvaranju narodne kuhinje. Aleksandar Radulović, predsjednik hercegnovskog udruženja, naglasio je da je najveći problem socijalni status, jer je nominalna vrijednost penzije neodrživa. Istakao je da penzioneri strahuju i od mogućnosti da bolnica Meljine bude zatvorena. Napomenuo je da u rješavanju stambene problematike nema pomaka u poslednih 30 godina. Dodao je da najveći dio sredstava kojima raspolaže Udruženje penzionera Herceg Novog odlazi na pomoć članovima u stanju socijalne potrebe. Vesna Samardžić, sekretar za lokalnu samoupravu, kazala je da se intenzivno radi na pronalaženju lokacije za izgradnju stambene zgrade za penzionere.


Poslanica Evropskog parlamenta: Neprihvatljivo da se Srbiji preti vizama\nM. K. 23. juna 2018. 11:18\nPoslanica Evropskog parlamenta Tanja Fajon izjavila je za „Večernje novosti“ da je zabrinuta zbog pokušaja Evropske komisije i nekih neodgovornih lidera u Evropskoj uniji da ceo problem nefikasne evropske imigracione politike prebace na treće zemlje.\n„Ali, sve je to zbog migranata“, dodala je ona.\nUpitana da li Srbiija rizikuje da joj zbog toga ponovu uvedu vize, Fajon je istakla da je „pretnja komesara za migracije Dimitrisa Avramopulosa prema svim zemljama Zapadnog Balkana krajnje neprihvatljiva.\nJoš se ne ukidaju vize a građane Kosova, dve zemlje „koče“…\n„Bezvizni režim je bio veliki korak napred za sve zemlje regiona. To su pretnje nekoga ko ne zna da nađe odgovor iz nastale situacije“, navela je Fajon koja je bila podnosilac izveštaja iz vremena vizne liberalizacije i koja je, kako navodi „Novosti“, izvestilac „iz senke“ za Srbiju u EP.\n„Pokušaj da se otvaraju ovi centri su takođe odraz neuspešne evropske politike. Najviše se govori o Tunisu ili Albaniji. Nadam se da neće biti u Libiji“, rekla je Fajon.


Uskoro “Hronika Prve lige (1923-1940)”, autora iz Smedereva | podunavlje.info\nUskoro “Hronika Prve lige (1923-1940)”, autora iz Smedereva\nSMEDEREVO, 12. maj 2019 – Nova knjiga Bobana Živanovića, Smederevca i Zemunca, pod nazivom “Hronika Prve lige (1923-1940)”, “Šampionat Kraljevine Jugoslavije”, trebalo bi ovih dana da se pojavi u izdanju IK “Rad” i biće u svim vodećim knjižarama širom Srbije.\nReč je o jedinstvenoj publikaciji, posebno značajnoj jer je prva takve vrste u Srbiji, ali i na prostoru na kojem je bila Kraljevina Jugoslavija, knjiga koja kompleksno i detaljno obrađuje fudbalsko poglavlje tadašnje države u međuratnom periodu.\n“Ova knjiga predstavlja retrospektivu svih fudbalskih šampionata Kraljevine Jugoslavije i ujedno je redizajnirano, dopunjeno i objedinjeno izdanje prethodno objavljenih u sopstvenoj produkciji autora knjiga ‘Hronika Prve lige (1923-1934)’ i ‘Hronika Prve lige (1934-1940)’. Pored detaljno obrađenih prvenstava državne lige, počev od prvog fudbalskog prvenstva tadašnje Jugoslavije do 1940, pojedinačno su predstavljeni i svi fudbaleri koji su ikada nastupali u državnim šampionatima”, navodi za Podunavlje.info Boban Živanović.\nPosle više od četiri godine istraživačkog rada, 2016. godine objavljena je njegova prva tematska knjiga -„Hronika Prve lige (1923–1934)“, nedugo zatim i druga, koja pokriva period od 1935. do 1940, obe u sopstvenoj produkciji i, kako naglašava, uz veliku pomoć nekolicine saradnika na čelu sa Nebojšom Jakovljevićem iz Subotice, bez čije predanosti bi bilo teško realizovati ovaj posao.\nNa više od 750 stranica kvalitetnog papira u tvrdom povezu, u B5 formatu , u novoj knjizi predstavljene su sve sezone fudbalskih šampionata Kraljevine Jugoslavije. U svakoj od obrađenih sezona, najpre su prikazani opšti podaci o šampionatu, sistemu takmičenja, da li je bio kup sistem ili jedinstvena liga, osnovni podaci o kvalifikacijama, rezultati , tabele završnice prvenstva i liste najboljih strelaca.\nU knjizi su prikazani i svi važni podaci o klubovima, detalji o svakom klubu pojedinačno, ime trenera, spisak igrača i njihova statistika, od pozicije, godišta, broja odigranih utakmica, broja postignutih golova, uz grafički prikaz idealnog sastava, bilans sezone, spisak svih odigranih utakmica svakog kluba sa svim detaljima – protivnik, rezultat, mesto i datum odigravanja, čak i broj posetilaca po utakmicama, imena strelaca i sastav tima, uz mnoštvo autentičnih, često i raritetnih fotografija timova i igrača.\n“Igrom slučaja sam stupio u kontakt sa sinovima fudbalera, ili ja sa njima, ili oni sa mnom, tako da je veliki broj fotografija iz porodičnih arhiva. Napisane su i biografije svih igrača koji su ikada nastupili u državnim šampionatima, uz obilje informacija o njima i njihovim karijerama. Moram da primetim da sam prikupljajući građu, nailazio na katastrofalne greške, na primer pogrešna imena igrača u zvaničnim dokumentima Saveza, tako da je zaista bilo potrebno da se najzad objavi jedna ovakva sistematizovana publikacija zasnovana isključivo na proverenim podacima.”\nEminentni domaći novinari visokog renomea, poput Vlade Stankovića, Ivana Cvetkovića, Vlade Novakovića, ocenili su Živanovićev rad i odali mu priznanje, navodeći da je uradio “rudarski posao”.\nU pripremi je već nastavak knjige, od 1945. pa nadalje, poručio je Boban Živanović i najavio predstavljanje ove izuzetne knjige, po objavljivanju, nakon Beograda, i u Smederevu.\nDetaljnije o najnovijoj knjizi (i prethodnim knjigama Bobana Živanovića) na web stranici www.facebook.com/hronikaprvelige ili na www.twitter.com/hronikaprvelige\nU nastavku je, u najkraćem, lična ocena Vašeg izveštača:\nRad Bobana Živanovića na ovoj knjizi je školski primer istraživačkog novinarstva, motivisan čistim entuzijazmom i nepatvorenom ljubavi prema “najvažnijoj sporednoj stvari na svetu”, sa ciljem sistematizovanja obilja podataka, zasnovanim na istorijsko-arhivskoj građi, o ne tako davnim fudbalskim počecima na ovim prostorima.\nNezahvalno je porediti, ali kao što je na primer za subkulturu od izuzetnog značaja “Ex YU rok enciklopedija” Petra Janjatovića, koji takođe ima familijarne veze sa Smederevom, tako je “Hronika Prve lige 1923-1940”, u sportskim okvirima, važna za sadašnje, a naročito za buduće naraštaje.\nIzuzetno i značajno delo, od neprocenjive vrednosti za sportske poslenike i ljubitelje fudbala.\nŽivanović je ovom knjigom učinio posebnim i Smederevo, ne samo u Srbiji, već na regionalnom nivou.\nAkcija dobrovoljnog davanja krvi u ponedeljak u Smederevu\nLIPE, 16. jul 2020 – U finalnoj utakmici memorijalnog...\nNešto manji rast broja zaraženih: u Smederevu i Velikoj Plani po tri\nPOŽAREVAC/SMEDEREVO, 15. jul 2020 – U odnosu na juče,...\nOdobreno 233 miliona dinara za kredite pravnim licima i preduzetnicima\n16. jul 2020 – Fond za razvoj Republike Srbije...\n16/07/2020, 6:01 pm\nUhapšen osumnjičeni za otuđivanje i neovlašćeno korišćenje šest vozila


– Poslije sastanka sa sekretarom za sport u Općini Visoko sam prilično ohrabren došao na ovo okupljanje nogometaša Bosne, jer je Općina preuzela obavezu da finansira pripreme Bosne u naredna dva mjeseca, tačnije do početka prvenstva početkom marta, odnosno da pokrije troškove i da izmiri zaostale plate iz prošle godine. Za to vrijeme, dakle u toku januara i februara, treba napraviti formalne stvari, a to je sazivanje Skupštine kluba, odabir novog predsjednika Skupštine i odabir novog Upravnog odbora, naravno sa novim predsjednikom. Moram naglasiti da sam u razgovoru sa ljudima iz Općine Visoko, nakon dugo vremena osjetio jedan snažan interes da se pomogne i da Bosna opstane i to je veoma ohrabrujuće, a moram dodati i da smo na dobrom putu da Bosna uskoro dobije jedan novi vid upravljanja klubom, ali o tome više kada dođe pravo vrijeme, zaključio je Zijo Husić, dugogodišnji član UO Bosne, a sada “volonter u misiji spasa kluba”.\nNaš zaključak iz svega ovoga je da na stadionu Luke počinju puhati neki novi vjetrovi i da Bosna nije ostavljena i zaboravljena kao što je to izgledalo, osim ako sve ove najave i obećanja nisu već više puta ispričana “šuplja priča”. Ako jesu, onda barem nećemo morati dugo čekati da to saznamo!\nSemir Osmanagić održao predavanje u BNP u Zenici


Brnabić:Apoteci "Novi Sad" možda otpišu dugovanja • Vivateka\nPočetna / EKSPERTI / Farmaceuti / Brnabić:Apoteci „Novi Sad“ možda...\nBrnabić:Apoteci „Novi Sad“ možda budu otpisana dugovanja\nDržava neće preuzeti postojeće dugove koje prema dobavljačima imaju apoteke čiji je osnivač lokalna samouprava, izjavila je ministarka Ana Brnabić, 13, januara 2017.\nPročitajte kako je teklo kroz javno informisanje rešavanje problema dugovanja apoteka,13.01.2017.\nMinistarka državne uprave i lokalne samouprave Ana Brnabić najavila je da će predložiti državnim apotekama da im deo duga bude otpisan, među kojima je i Apoteka „Novi Sad“, što je objavio Fonet.\nNajveći dužnik je Apoteka „Pančevo“, koja duguje preko 912 miliona dinara, a račum im se nalazi višemesečnoj blokadi. Odmah iza nje je Apoteka „Šabac“ sa dugom od 368 miliona. Treći najveći dužnik je Apoteka „Novi Sad“, koja je proteklih meseci smanjila dugove za pet miliona, te sada poveriocima duguje 239 miliona dinara.\nDugovanja državnih apoteka, koja iznose preko 2,5 milijardi dinara, predstavljaju problem za koji se poslednjih meseci pronalazi rešenje. Međutim, ono što je urušavano godinama, teško je popraviti preko noći. Brnabić je za 23. januar najavila sastanak sa apotekama i 25 lokalnih samouprava, sa idejom da se deo duga otpiše. Kako je ukazala, mesečna kamata je 250 miliona dinara.\n„Taj problem traje 15 godina, dugovi su nagomilavani do 2006, kada su prebačeni u javni dug, a najgore je što su potom nastavili da se gomilaju“, poručila je ministarka. Ona je dodala da je razgovarala sa poveriocima i veledrogerijama, te da očekuje da u pregovorima sa njima deo kamata bude otpisan, uz grejs period i na rate.\nNa ovaj predlog ministarke, direktorka Apoteke „Novi Sad“ Nada Ilić kaže da se problem državnih apoteka mora rešavati sistemski. „Svaki pomak po tom pitanju je smanjenje problema, ali trajno rešenje se mora naći na državnom nivou, isto za svaku apoteku. Stari dugovi se moraju rešiti što pre, a takođe se moraju naći rešenja za normalno funkcionisanje apoteka, kako bi one pružile kvalitetnu zdravstvenu uslugu, kakva se od njih očekuje“, poručuje Ilić za 021.rs.\nU sličnim problemima kao državne apoteke, nalaze se i domovi zdravlja, pa tako Dom zdravlja „Novi Sad“ duguje više od deset miliona dinara. Međutim, ono što je razlika između apoteka i domova zdravlja, jeste način finansiranja. Dok lekari svoje zarade dobijaju iz budžeta, apotekari je obezbeđuju iz marže od 12 odsto, za čije se povećanje oni zalažu, a zbog čega su i protestovali tokom leta.\nOvakav sistem finansiranja u primeni je preko deset godina, ali problem je u tome što je promet slabio, cene opadale, a marža ostajala ista. Sa druge strane, Zakon o javnim nabavkama se ne primenjuje na privatne apoteke, zbog čega su državne u podređenom položaju. Ovu neravnopravnost priznala je Ana Brnabić, ali je dodala i to da su veliki problem malverzacije koje su postojale u radu ovih ustanova.\nPrema rečima ministarke, dugove apoteka otplaćivaće njeni osnivači, odnosno lokalne samouprave.\nDugovi s kamatama decembra 2016. iznosili 11 milijardi dinara\nBRNABIĆ: Privatizacija državnih apoteka je opcija, ali postoji i drugo rešenje\n20 12. 2016.\nPrivatizacija državnih apoteka otvorena je opcija na stolu, mada je reč o komplikovanom političkom pitanju, izjavila je za Tanjug ministarka državne uprave i lokalne samouprave Ana Brnabić 20 12. 2016.\nDržavne apoteke kasne u isplati 18,5 miliona evra dobavljačima. Toliko novca je stiglo na naplatu, ali su ukupne obaveze mnogo veće i iznose 45,6 miliona evra.\nMinistarstvo zdravlja predložiće da apotekarske ustanove ostanu državne, ali da se uvede profesionalni menadžment i stvore uslovi da budu konkurentne na tržištu.\nBrnabić objašnjava da dugovi sa kamatama iznose 11 milijardi dinara u 25 lokalnih samouprava, a dobra stvar je da problem ne postoji u svih 145 ustanova.


U članku pod nazivom "Impuls za pronalaženje dogovora između Srbije i Kosova stavlja na videlo nacionalne podele", Njujork Tajms piše da Makron i Merkel, ako žele da "imaju bilo kakvu nadu da će ublažiti napetosti između Kosova i Srbije i prekinuti zastoj u razgovorima o normalizaciji odnosa", onda "možda prvo moraju da posreduju u drugom miru - između dva kosovska lidera".\nTači je za Njujork Tajms negirao navode o borbi za vlast sa Haradinajem, ističući da su njih dvojica bili "drugovi" u borbi za nezavisnost i da su "sada prijatelji", koji, kako je naveo, imaju razlike.\nAmerički list tvrdi da prvo mora biti rešen sukob dva kosovska lidera\n- Ja sam optimista. Verujem da možemo da postignemo sporazum koji će doneti priznanje Kosova od strane Srbije, dok je premijer više skeptičan po ovom pitanju - kaže Tači za Njujork Tajms.\nHaradinaj za list kaže da je "eksperimentisanje sa granicama neustavno" i da "ko kod ga zastupa u ime Kosova, nije u pravu".\nTakvi predlozi, smatra on, nisu u "ime Kosova", nego, kako kaže, "u ime samo jednog čoveka - predsednika".\n- Ako se prema bilo kakvom listu papira kaže da je pristao da promeni granice, on će napustiti svoj posao - zaključio je za Njujork Tajms Haradinaj.\nVučić danas sa nemačkim poslanicima


Rešenja i odluke - Igrajmo za 16\nTakmičarska komisija 17. Memorijalnog turnira „Igrajmo za 16“ razmatrala je prigovore ekipa o pravu nastupa igrača za više ekipa na turniru. Takmičarska komisija je konstatovala da je po članu 28. Pravilnika o takmičenju, dozvoljeno da igrač može nastupiti za jednu ekipu u istoj fazi takmičenja. Do sada je bila praksa, što i važeći Pravilnik dozvoljava,\nDisciplinska komisija Memorijalnog turnira RTS-a u malom fudbalu „Igrajmo za 16“ je na osnovu Disciplinskog Pravilnika član 6. a po prijavi glavnog sudije Milosavljević Nikole pokrenula disciplinski postupak protiv igrača ekipe „BOR“, Stojanovski Nino. Obrazloženje Dana 05.04.2015, u 20 minutu finalne utakmice Bor – Subotica (grupa Gradovi) Stojanovski Nino igrač ekipe Bor je u međusobnom\nDisciplinska komisija Memorijalnog turnira RTS-a u malom fudbalu „Igrajmo za 16“, na osnovu Disciplinskog Pravilnika član 6. a po prijavi glavnog sudije Milosavljević Nikole, pokrenula je disciplinski postupak protiv igrača ekipe „Zlatiborac“, Špiler Vladimira Obrazloženje Dana 15.03.2015, u 23. minutu utakmice Tref Sport – Zlatiborac (grupa Partneri) Špiler Vladimir, igrač ekipe Zlatiborac, verbalno je vređao\nDisciplinska komisija Memorijalnog turnira RTS-a u malom fudbalu „Igrajmo za 16“ je na osnovu Disciplinskog Pravilnika član 6. a po prijavi glavnog sudije Milosavljević Nikole pokrenula disciplinski postupak protiv predstavnika ekipe „Informativni program“ Pribaković Saše. Obrazloženje: Dana 15.03.2015, po završetku polufinalne utakmice Obezbeđenje RTS – Informativni program (grupa RTS) Saša Pribaković je prvo verbalno a\nEkipa Master povukla prigovor\nEkipa Master povukla prigovor na regularnost utakmice Nesalomivi – Scenska. OBRAZLOŽENJE: Dan uoči odigravanja utakmica 3. kola, 22. februara, 2014. godine, kapiten ekipe Nesalomivi obavestio je rukovodioca takmičenja da oni neće doći na utakmicu protiv ekipe Scenske. O tome je obaveštena Takmičarska komisija, koja je, samo iz praktičnih razloga, odlučila da termin odigravanja ove utakmice


Sud u Izraelu: Praćenje telefona zaraženih virusom uz nadzor parlamenta\nVrhovni sud Izraela najavio je da će zaustaviti masovni program nadgledanja zaraženih korona virusom ako izraelski parlament, Kneset, ne uspostavi parlamentarni nadzor nad takvom merom u narednih pet dana.\nOve nedelje je izraelskoj bezbednosnoj službi Šin bet naređeno da prati kretanje Izraelaca kako bi se sprečilo širenje novog virusa.\nZaraženi se prate preko podataka o lokaciji na njihovim mobilnim telefonima u cilju da se upozore oni koji su s njima bili u kontaktu na razdaljini manjoj od dva metra deset minuta i da odu u samoizolaciju.\nTakva mera koja koristi sajber tehnologiju praćenja ranije je bila dozvoljena samo za sprečavanje terorističkih napada.\nOrganizacije za ljudska prava i politički aktivisti kritikovali su prelaznu vladu predvođenu konzervativnim Likudom premijera Benjamina Netanjahua zbog uvođenja te mere.\nOni si napomenuli da je nastavak političkog zastoja u parlamentu nakon trećih parlamentarnih izbora za manje od godinu dana, na kojima nije bilo jasnog pobednika, sprečio osnivanje pododbora koji bi nadgledao takve mere bez presedana.\nSud je uzeo u obzir tvrdnju vlade da je takvo masovno praćenje neophodno kako bi se zaustavilo širenje virusa kojim je zaraženo skoro 700 Izraelaca.\nPolitičarima je 19. marta dat rok da za šest dana obrazuju pododbor koji se bavi tajnim službama za nadgledanje akcija Šin beta, a u protivnom program praćenja će se zaustaviti.\nPročitajte i pogledajte:\nIzraelski naučnici pronašli bržu metodu testiranja na korona virus\nSvet neće biti isti nakon korona virusa\nInfografika: Epidemije od Troje i španske groznice do korona virusa\nEpidemiolog Radovanović: Kako je čovek 'napao' virus


GRAD: Komunalci nisu privodili, samo su pružali asistenciju : Nadlanu.com\nGRAD: Komunalci nisu privodili, samo su pružali asistenciju\nObjavljeno 19. mar 2015. / 22:24:42\n- Naime, pet građana, ispred Gradske uprave grada Beograda, u Ulici kraljice Marije broj 1, na javnoj površini je delilo novine 'Ne da(vi)mo Beograd', bez odobrenja nadležnog organa - saopštila je Služba za informisanje Grada.\nPatrola Komunalne policije utvrdila je identitet lica u prekršaju, omogućila uvid u lična dokumenta lica, a gradski inspektori su sačinili pet zapisnika za nepropisno oglašavanje, dodaje se.\n- Posle asistencije patrole Komunalne policije, lica su napustila lice mesta i uklonila navedene materijale, čime je uspostavljen komunalni red - navela je ta služba.\nKomunalna policija "poziva gradjane da poštuju Zakon i komunalni red, i da svaki protest ili neslaganje izražavaju isključino na zakonom propisan način".\nSekretarka za inspekcijske poslove Zagorka Panić je rekla da su lica ljubazno upozorena, te da im je skrenuta pažnja jer nisu imali odgovarajuću dozvolu, navodi se u saopštenju.\n- Na osnovu odluke o oglašavanju na teritoriji grada Beograda, oglašavanje deljenjem letaka iz ruke ili propagandnog materijala dozvoljava se na osnovu odobrenja koje izdaje Organizaciona jedinica Uprave gradske opštine nadležne za komunalne poslove, što oni nisu posedovali. Takođe, oni nisu imali ni dozvolu MUP na podneti zahtev - dodala je Panić.\nAktiviste inicijative "Ne da(vi)mo Beograd" koji se protive projektu "Beograd na vodi", legitimisali su danas pripadnici Komunalne policije dok su ispred Gradske uprave delili glasilo te inicijative, i ispisali zapisnik o prekšaju, iako su aktivisti za to imali zvanično dobijenu dozvolu od MUP-a.\nUz nekoliko članova inicijative, komunalna policija u zapisnik o unela je i lične podatke novinarke agencije Beta koja je pravila prilog o današnjoj akciji te inicijative, kao i jednog građanina koji nije učestvovao u deljenju novina.\nKomunalna inspekcija navela je da zapisnik "o prekršaju" ispisuje zbog "deljenja reklamnog materijala", iako su članovi inicijative pokazali dozvolu policije u kojoj je navedeno i da skup podrazumeva i "deljenje informativnog materijala o razvoju grada", koji je u celosti dostavljen nadležnima koji su dozvolu izdali.


MANJAK MALINE ZA BOLJU CENU – Agropress\nZa deset do dvadeset dana, armija od oko 20.000 berača „crvenog zlata“ ući će u malinjake, proizvođači i otkupljivači već su „u klinču“ oko otkupne cene, a kolika će ona biti najviše zavisi od ponude na svetskoj berzi i količine roda u domaćim zasadima. U Asocijaciji proizvođača jagodičastog voća „Malinari Srbije“, koja okuplja oko 50 udruženja, na osnovu analiza tržišta očekuju prošlogodišnjih 220-240 dinara za kilogram novog roda.\n– Već uobičajeno uoči berbe, hladnjačari izlaze sa cenama daleko ispod realnih. Međutim, prošlogodišnje zalihe su u martu i aprilu izvožene po ceni od 2,33 do 2,40 evra, a potražnja je do sada nezabeležena za ovaj period. Rod u Srbiji će zbog vremenskih neprilika biti manji za 50 procenata, a podbacila je i proizvodnja kod konkurencije u Poljskoj i u našem regionu – objašnjava Dobrivoje Radović, predsednik Asocijacije „Malinari Srbije“. – Čak i sa prošlogodišnjom cenom, u situaciji kada je repromaterijal skuplji za 50 odsto nego lane a prinosi mali, biće ovo godina za preživljavanje domaće proizvodnje.\n– Kada bi se dozvolio direktan, slobodan izvoz bez domaćih posrednika, videlo bi se kolika je realna cena srpske maline. Takođe, važno je početi sa utvrđivanjem geografskog porekla maline, kada bi se iz računice izbacila malina koju hladnjačari uvoze i mešaju sa našom, videlo bi se koliko će ovogodišnji rod podbaciti. Biće svakako daleko ispod standardnih 80.000 do 110.000 tona – dodaju malinari.\n– Na vremenske neprilike, kao još jedna posledica, nadovezale su se bekterijske infekcije, u zasadima je stepen oštećenja od 50 do 80 procenata – kažu agronomi iz užičke Poljoprivredne službe.\nNajznačajniji srpski poljoprivredni izvozni „brend“, u proseku, na račune izvoznika posle berbe, donosi oko 250 miliona evra.\nberači desetak dana maline\nPovrće koje država uvozi oborilo cene povrća naših povrtara\nU Arilju nedostaje blizu 5.000 sezonskih radnika


Podižu nove i obnavljaju stare crkve - Gradjevinarstvo.rs\nVrbašani poslednjih godina veliku pažnju i pozamašna sredstva poklanjaju obnovi i uređenju postojećih pravoslavnih hramova, kao i podizanju novih. U najužem centru grada u toku je izgradnja velelepnog hrama Vaznesenja Hristovog, a najveći deo novca obezbeđuju građani dobrovoljnim prilozima, uz znatnu finansijsku potporu lokalne samouprave. Kako se očekuje prve liturgije u ovom zdanju moći da se održavaju već od jeseni naredne godine.\n- I pored opšte krize, veliki je broj Vrbašana, ne samo vernika, koji svojim prilozima žele da doprinesu da ovaj hram svojim oblikom i visinom ostane trajni svedok našeg postojanja na ovim prostorima. Tako već sada, dok se tek naziru obrisi ove građevine, ona svojim nemim govorom kazuje više nego ijedna usta – kaže pesnik Blagoje Baković, predsednik Odbora za izgradnju hrama Vaznesenja Hristovog.\nCrkva će zauzimati prostor od oko 500 kvadratnih metara, sa osnovom u obliku grčkog slobodnog krsta, jednom centralnom kupolom i pet bočnih, dok će na vrhu dominirati dva zvonika.\nU ovom gradu, inače, više od dva veka postoji srpska crkva posvećena Vavedenju Presvete Bogorodice, ali je procenjeno da je postala tesna za sve one koji žele da prisustvuju molitvenim službama, pogotovo u danima verskih praznika, pa je tako i nastala potreba da se izgradi još jedna, kaže paroh Cvetko Milivojević\nI u obližnjem Bačkom Dobrom Polju, nedaleko od Vrbasa, gde pretežno žive naslednici crnogorskih kolonista, koji su u panonsku ravnicu stigli posle Drugog svetskog rata, kao i kasniji doseljenici iz Bosanske krajine, pre nekoliko godina postavljeni su temelji za izgradnju crkve, budući da u ovom selu nikada nije postojala pravoslavna bogomolja. Međutim, gradnja je privremeno zaustavljena zbog nedostatka novca, ali se očekuje da će uskoro biti nastavljena s obzirom na to da parohijani već duže vremena za tu namenu izdvajaju po jedan odsto od svojih mesečnih prihoda.\nNi Srbi u Kucuri, kolonisti iz podgrmečkog kraja, za razliku od Rusina koji čine većinu stanovništva u tom selu, sve do pre tri godine nisu imali svoje duhovno okupljalište. Složno su, međutim, prionuli na posao i podigli hram Uspenja Presvete Bogorodice. U tome su im zdušno pomagali, i radom i novcem, njihove komšije Rusini, mahom grkokatoličke veroispovesti.\nPošto ni u Savinom Selu, takođe jednom od mesta vrbaske opštine, ne postoji pravoslavno crkveno zdanje, a većinu stanovništva čine Srbi, nadleštvo Reformatorske crkve za Srbiju poklonilo je svoj verski objekat Eparhiji bačkoj za potrebe ove crkvene zajednice. U pitanju je, istina, ruinirana građevina, koja se ne koristi još od završetka Drugog svetskog rata, pa su sada Savinoselci zdušno prihvatili akciju da je saniraju i prilagode za liturgijska okupljanja. U tom poduhvatu dobili su i materijalnu podršku opštine Vrbas.


Knjiga o bezbednosti dece na internetu | PC Press\n23. juli 2020. 23. juli 2020. PC Press\nŠta se podrazumeva pod rizičnim ponašanjem na internetu? Ko je žrtva, a ko nasilnik u virtuelnom prostoru? Ko su internet predatori? Ovo su samo neka od pitanja na koje knjiga ,,Bezbednost dece na internetu i na društvenim mrežama – vodič za roditelje’’ treba da pruži odgovore roditeljima čija se deca rađaju, rastu, obrazuju se, razvijaju i žive u digitalnom svetu.\nAutor knjige je Katarina Jonev Ćiraković koja se od 2016. godine aktivno bavi edukacijom dece, mladih i roditelja o opasnostima na internetu i društvenim mrežama. 2017. godine je pokrenula sopstveni projekat pod nazivom Cyber Atis sa ciljem podizanja svesti kod dece i mladih o opasnostima na Internetu kao i širenju kulture ponašanja na društvenim mrežama. Do sada je održala više od 200 samostalnih predavanja u više od 19 gradova u Srbiji.\nCilj knjige je promovisanje sigurne upotrebe interneta i društvenih mreža među decom i mladima kao i pružanje smernica roditeljima da lakše razumeju i ukažu da potencijalne opasnosti koje vrebaju iz virtuelnog prostora. Vodič za roditelje je podeljen u šest poglavlja i pruža odgovore na najčešće nedoumice koje roditelji imaju kada je u pitanju virtuelni prostor. Roditelji treba da se upoznaju sa digitalnim rizicima, nasiljem na internetu, zavisnosti od video igara, da znaju kome da se obrate za pomoć u slučaju da se nešto desi.\nAutorka Katarina Jonev\nKnjiga je dostupna za naručivanje na sajtu katarinajonev.com kao i na instagram profilu autorke @katarinajonev gde se mogu pronaći informativni i edukativni tekstovi o bezbednosti na internetu.\nTagovi: Bezbednost dece na društvenim mrežama, Bezbednost dece na internetu, društvene mreže, Internet, Katarina Jonev Čiraković\n← Mozzart uveo radnu nedelju u trajanju od 38 sati\nBosch SoftTec: Tradicija na krilima modernih softverskih tehnologija →


VESIĆ: Beograd preko Nemačke ide u Brisel - Informer\nZamenik gradonačelnika Beograda Goran Vesić boraviće sutra i u utorak u Briselu kao gost nemačke fondacije Konrad Adenauer, a cilj posete je, kako je rekao, da Beograd poput Vojvodine ima svoju kacelariju u sedištu EU i da se evropski partneri upoznaju sa najvažnijim beogradskim projektima\nVećina velikih gradova i regiona evropskih zemalja ima svoje kancelarije u Briselu kako bi lobirali u Evropskoj komisiji za svoje projekte. Iz naše zemlje svoju kancelariju ima AP Vojvodina. Grad Beograd je nezadovoljan podrškom koju dobija od Evropske unije za svoje projekte ali krivica za to je na nama i našoj neorganizaciji.\n- Ruku na srce ovu podršku, nikada nismo ni imali, ali ponavljam za to je najviše kriv Beograd. Zato smo odlučili da uz pomoć fondacije Konrad Adenauer posetimo kancelarije nekih od nemačkih gradova i regiona, upoznamo se načinom njihovog rada u Briselu kao i da evropskom institucijama predstavimo najvažnije beogradske projekte kao našu viziju razvoja grada - rekao je Vesić, saopštio je gradski Sekretarijat za informisanje.\nDelegacija Beograda imaće sastanke u Evropskoj komisiji, navodi se u saopštenju.\nGoran Vesić zamenik gradonačelnika Beograd Brisel


Odrzan drugi sastanak Upravnog odbora projekta Tehničke pomoći Operativnoj strukturi – Joint EU\nHome / Aktuelnosti / Odrzan drugi sastanak Upravnog odbora projekta Tehničke pomoći Operativnoj strukturi\nU prostorijama Ministarstva rada i socijalnog staranja Crne Gore, 27. novembra 2019. godine, održan je drugi sastanak Upravnog odbora projekta „Tehnička pomoć Operativnoj strukturi za Sektorski operativni program za zapošljavanje, obrazovanje i socijalnu politiku“, koji se realizuje u okviru Programa EU-CG za zapošljavanje, obrazovanje i socijalnu zaštitu. Vrijednost projekta koji se finansira iz Instrumenta predpristupne podrške (IPA) je oko 600.000,00€ i trajaće gotovo tri godine.\nNa sastanku je članovim Odbora predstavljen i usvojen prvi Periodični izvještaj o realizaciji projekta tokom prvog 6-mjesečnog perioda (6. maj-31. oktobar 2019. godine), sa pratećim pregledom aktivnosti i planom za naredni period.\nImajući u vidu ključne komponente projekta koje se odnose na podršku u unapređenju kapaciteta službenika resornih ministarstava u realizaciji gorepomenutog Programa i podršku potencijalnim aplikantima/prijaviteljima na pozive za dostavu prijedloga projekata (grant šeme) i korisnicima grantova u okviru Programa, gđa. Ljiljana Simović, generalna direktorica Direktorata za EU integracije, programiranje, implementaciju EU fondova i međunarodnu saradnju ispred Ministarstvo rada i socijalnog staranja, kao glavne korisničke institucije, se zahvalila prisutnim kolegama i vođi tima projekta na uspješnoj saradnji i dosadašnjim rezultatima. Tom prilikom je posebno istakla, značaj projektne podrške koja je pružena potencijalnim aplikantima u toku pripreme njihovih finalnih projektnih prijedloga za dvije grant šeme koje koordinira MRSS, te podrška Ministarstvu za ljudska i manjinska prava u pripremi Poziva za grant šemu, a da će se u narednom periodu takva vrsta podrške pružiti konkretnim korisnicima grantova u implementaciji njihovih projekata, što je od velikog značaja.\nKako je napomenula gđa. Mojca Grošelj, vođa tima projekta, tokom prezentacije projektnih rezultata i postignutih indikatora, dosadašnje aktivnosti u dijelu obje ključne komponente projekta su sprovedene u planiranim okvirima i zadovoljavajućom dinamikom. Takođe, kako je pojasnila, obzirom na trajanje projekta od gotovo tri godine, intezivnija podrška njenog projektnog tima će biti pružena u narednim fazama projekta, u skladu sa dinamikom realizacije cjelokupnog Programa i potrebama resornih ministarstava u sprovođenju pojedinačnih akcija i aktivnosti u programskim podsektorima.\nSastanku su pored predstavnika ostalih korisničkih institucija projekta- Ministarstva prosvjete, Ministarstva finansija (Direktorat za upravljačku strukturu i Ugovorno tijelo-CFCU), Uprave za javne radove i Kancelarije za EU integracije, kao i Delegacije Evropske unije u svojstvu posmatrača, prisustvovali i predstavnici konzorcijuma koji realizuje projekat.\nProjekat realizuje kompanija Alternative Consulting iz Srbije, u konzorcijumu sa Internation Consulting Expertise i Experts & Advisors.\nOpšti cilj projekta jeste jačanje kapaciteta institucija u sektoru zapošljavanja, obrazovanja i socijalne politike kako bi se osiguralo učinkovito i efikasno upravljanje i sprovođenje programa IPA i budućih evropskih strukturnih fondova (ESF), kao i kapaciteta potencijalnih i konkretnih korisnika bespovratnih sredstava (grantova) iz javnog, nevladinog i privatnog sektora.


Nedelja Svetog Trifuna u Il Grappolo - vino.rs\nutorak, 13 februar 2018 14:03\nKako bi što sveobuhvatnije razradili zadatu temu, ljudi u ovom lepo uređenom i tipično vinskom ambijentu, promovišu nedelju Svetog Trifuna koja u ovom lokalu na Obilićevom vencu traje od ponedeljka 12. februara pa naradnih nedelju dana, a tokom koje možete piti vina autohtonih srpskih sorti kao i pojedinih vinarija po specijalnom popustu. Uz to, gosti će uz vino koje odaberu u paketu moći da degustiraju i pladanj originalnih domaćih specijaliteta, izvanrdedne šunke i jakih sireva.\nKako se Dan ljubavi podudara sa sredom inače rezervisanom za koncept „Mala subota“ ta se priča samo dodatno nadograđuje. Dok DJ Mimi stvara originalnu muzičku podlogu, vinarija PIK Oplenac pripremila je nekoliko ukusnih paketa – tri njihova vina, muskat, kaberne i etiketu Monarch uz već pomenuti pladanj delikatesnih specijaliteta biće pun pogodak.\nInače, taj dan posvećen je i autohtonim sortama uz posebnu podršku vinarije Budimir iz Župe. Uz SVB Rosu, vina Prokupac boja lila i Tamjanika Vera, na vinskoj karti je i Rose od prokupca, a nipošto ne treba zaboraviti ni prokupac Experiment vinarije Čokot, moravu, tramince ili lepu frankovku vinarije Probus i brojne druge iznenađujuće dobre srpske etikete.\nOno što će goste posebno zanimati jeste popust od 15% na cenu svih buteljki upravo 14. februara, kad je moguće kupiti i posebne pakete PIK Oplenac ili Budimir, vino i posluženje po povoljnim cenama!\nTakođe, u toku nedelje Svetog Trifuna popust je 10% na sve buteljke vina od autohotnih sorti.


Amerika i Rusija imaju u čemu da sarađuju - Sputnjik Srbija\n11:23 17 Januar 2021\nAmerika i Rusija imaju u čemu da sarađuju\n21:43 03.08.2017 (osveženo 22:02 03.08.2017) Preuzmite kraći link\nSAD i Rusija treba da nađu oblasti za saradnju, izjavila je na brifingu zvanična predstavnica Stejt departmenta Heder Navert, komentarišući izjavu premijera Rusije Dmitrija Medvedeva.\n„Mi smo dve nuklearne sile. I ljudi u čitavom svetu se slažu da SAD i Rusija treba da sarađuju. Pogledajte primirje na jugozapadu Sirije koje se poštuje već skoro mesec dana. To je primer dobre saradnje SAD i Rusije“, rekla je ona.\nNakon donošenja zakona u SAD o sankcijama Rusiji, Medvedev je konstatovao da su nestale nade u poboljšanje odnosa sa Vašingtonom.\nOdgovarajući na pitanje o izjavi Medvedeva, Navertova je navela da su „odnosi na niskom nivou, ali da treba da nađemo oblasti za saradnju“.\nUz to, ona ne smatra da je novi zakon — objava trgovinskog rata Rusiji. „Određena lica (misli na jučerašnju izjavu premijera Rusije Dmitrija Medvedeva) iz nekih država govore ovako radikalne stvari. To nije objavljivanje rata“, rekla je američka predstavnica.\nOna je dodala i da će od odluke Rusije da smanji broj personala američke diplomatske misije kao odgovor na američke sankcije stradati sami Rusi.\n„Te akcije će biti udar na sopstvene građane“, smatra ona.


„Nema konačnog rešenja bez sporazuma o nestalim licima“ - Radio Kontakt Plus\n16:43, 19.10.2020Izvor: RTV Kim\nPosle dužeg perioda, danas su se sastali članovi Komisije za nestala lica Vlade Kosova. Na sastanku su izneti podaci o radu u prethodnom periodu, ali su date i preporuke članovima prištinske delegacije koja pregovara u Briselu sa predstavnicima Srbije. Podsetimo, pitanje nestalih pokrenuto je u Briselu na prvom sastanku dveju delegacija sredinom jula.\nŠef kosovske delegacije u Radnoj grupi za pitanje nestalih Ibrahim Makoli ponovio je reči kosovskog premijera Avdulaha Hotija da nema konačnog sporazuma bez sporazuma o nestalim llicima, te da su za Komisiju od presudnog značaja tri stavke u pregovorima.\n- Stvaranje zajedničke komisije koju će predvoditi izaslanik EU. To će biti mehanizam koji će nadgledati procesa o nestalim licima.\n- Neograničen pristup svim domaćim i međunarodnim arhivima, uključujući arhiv vojske i policije Srbije, ali i drugih institucija koje imaju informacije o nestalima ili su, koji su kako ističe Makoli, učestvovali u izvršenju zločina.\n- Sporazum ima vremenski rok od 18 meseci od stupanja na snagu sveobuhvatnog rešenja.\nPotraga za nestalima je trajala i u vreme pandemije. Izvršene su pretrage na dve lokacije u Srbiji, jedna u rudniku kod Sjenice, a druga u selu Kozarevo kod Novog Pazara. U oba slučaja nisu pronađeni ostaci, ali je poručeno da će se pretraga obaviti ponovo u blizini Novog Pazara. Tragaće se i u Beogradu, a kako je rečeno traga se za bebom.\nPočetkom septembra na muslimanskom groblju u Severnoj Mitrovici pronađeni su ostaci najmanje jedne osobe koja je nastradala tokom sukoba na Kosovu.\nNa sastanku je saopšteno i da je izvršena primopredaja ostataka porodici Ćerkezi u Čabri na severu Kosova.\nPrištinska Radna grupa za nestala lica je u ovom periodu dva puta boravila u Beogradu gde se razgovaralo sa kolegama iz Srbije.\nArsim Grdžaliju iz Instituta za sudsku medicinu, govoreći o ostacima koji se nalaze u Institutu u Prištini, istakao da ima slučajeva da porodice ne žele da daju krv radi utvrđivanja DNK.\nPrema poslednjim podacima Komisije za nestala lica Vlade Kosova traga se za još 1638 osoba.\nRaška: Na lokaciji Kiževak pronađeni posmrtni ostaci


Kolumbija: Tri smrtna slučaja povezana s virusom zika\nBeta 5. februara 2016. 23:20\nKolumbijske vlasti saopštile su u petak uveče da su registrovana tri smrtna slučaja povezana s virusom zika, koji se širi Južnom Amerikom.\n„Možemo da potvrdimo tri smrtna slučaja povezana s virusom zika. Kod tih pacijenata je otkrivena i neurološka bolest, Gijen-Bareov sindrom“, izjavila je direktorka kolumbijskog Instituta za zdravlje Marta Lusija Ospina.\nKolumbija je pored Brazila zemlja koja je u svetu najviše pogodjena epidemijom virusa zika za kojeg se sumnja da kod beba može da izazove mikrocefaliju, oštećenje rasta lobanje i mozga.\nTo je prvi slučaj da su vlasti jedne zemlje registrovale smrtni slučaj povezan s tom infekcijom.\nBrazilski naučnici saopštili su danas da su pronašli tragove virusa u urinu i pljuvački, ali da to ne znači da su telesne izlučevine izvor zaraze.\nSAD su prošle nedelje prijavile slučaj zaraze seksualnim putem u državi Teksas. Američke sanitarne vlasti su preporučile upotrebu prezervativa u slučaju seksualnog odnosa sa osobom koja je boravila u pogodjenim zemljama.\nVirus, identifikovan 1947. godine u šumama Ugande, do sada je najrasprostranjeniji bio na području Azije i Afrike, gde ima najviše komaraca, ali se do prošle godine nije smatralo da može da izazove ozbiljne posledice.\nStravična saobraćajna nesreća u Turskoj, ima poginulih i…\nZigmar Gabrijel: Emanuel Makron istorijska šansa za napredak…\nIncident u kineskim vodama: Kina optužuje američki razarač…


Kurti: Zločine na Kosovu nisu počinili pojedinci, već srpska država\nPremijer Kosova Aljbin Kurti održao je danas sastanak sa Martinom Šueopom regionalnim direktorom za Evropu i centralnu Aziju Međunarodnog komiteta Crvenog krsta.\nizvor: Reporteri, Kosovo online, Kim\nDetalj sa sastanka (Foto Reporteri)\nCentralna tema sastanka bilo je pitanje nestalih osoba na Kosovu, što je glavni razlog posete Šuepa Kosovu i regionu.\nPremijer Kurti rekao je da je pitanje nestalih otvorena i još uvek nezaceljena rana.\n"Veoma je važno otvoriti državni arhiv Srbije, jer zločine nisu počinili pojedinci, već srpska država", rekao je Kurti.\nOn je ponovio posvećenost vlade da se pozabavi zahtevima porodica nestalih osoba, zbog toga je neophodno unapređenje institucionalnih politika, kroz koje će se na odgovarajući način tretirati nestala lica i njihove porodice.\nVlada Kosova ostaje posvećena rasvetljavanju sudbine nestalih, boljem pravnom i institucionalnom tretmanu njihovih porodica i uspostavljanju pravde, navodi se u saopštenju Vlade Kosova.\nPetković: Priština odbija da otvori arhive OVK\nDirektor Kancelrije za Kosovo i Metohiju Petar Petković reagovao je na izjavu kosovskog premijera Aljbina Kurtija da je veoma važno otvoriti državnih arhiv Srbije, "jer zločine nisu počinili pojedinci već srpska država". Petković je naveo da su spremni da otvore sve arhive i da pretraže sve lokacije za koje u Prištini postoji sumnja da se na njima nalaze posmrtni ostaci nestalih Albanaca, te da očekuju i saradnju Prištine po tom pitanju.\n"Nažalost, Priština dosledno odbija i svaki pomen da otvori arhive OVK ili da našim stručnim timovima dozvoli da pretraže lokacije na Kosovu i Metohiji, za koje posedujemo veoma jasne indicije da skrivaju tela Srba nestalih tokom sukoba. Beograd je do sada preduzeo više značajnih koraka kada je pretraga potencijalnih lokacija u pitanju. Jedna od takvih su i nedavna iskopavanja na lokalitetu Kiževak. Sa druge strane uporno izostaje i minimalna civilizacijska spremnost da se to isto učini", navodi se u saopštenju dostavljenom medijima.\nPetković napominje da pitanje nestalih nije, niti sme biti tema za dnevno političke obračune.\n"Potraga za nestalima je naša obaveza prema prošlosti, ali i prema budućnosti, našoj deci, miru, kompormisu i napretku", zaključuje se u saopštenju.


Savez za Srbiju u Leskovcu pita: Da li hala Partizan ima upotrebnu i građevinsku dozvolu? - Dnevnik Juga\nPočetna / GRADOVI / Leskovac / Savez za Srbiju u Leskovcu pita: Da li hala Partizan ima upotrebnu i građevinsku dozvolu?\nSrdjan Stamenkovic 14/01/2019\tLeskovac, POLITIKA 1 Komentar\nSavez za Srbiju u Leksovcu oglasio se danas saopštenjem za javnost povodom otvaranja hale Partizan.\nU saopštenju se između ostalog kaže:\n.Da li novoizgrađena Hala Partizan ima građevinsku i upotrebnu dozvolu i , ako nema, da li to znači da će se otvarati bar još nekoliko puta dok ne dobije sve dozvole ako je to potrebno za slikanje i promociju pojedinih ministara?\nUkoliko se ispostavi da dozvola nema, da li to znači da je osim hale za slikanje ministara moguće i otvaranje fabrika kako bi se predsednik i počasni građanin slikao u Leskovcu bar nekoliko puta na otvaranju istog objekta? I na kraju, ono najbitnije pitanje, da li objekti koji nemaju upotrebne i ostale dozvole mogu biti bezbedni za korišćenje od strane građanki i građana Leskovca? – navodi se u saopštenju Saveza za Srbiju u Leskovcu.\nTagoviSavez za Srbiju\nPrethodni Ustanova za stara i odrasla lica obeležila slavu Svetog Vasilija Velikog\nSledeći Vučić na otvaranju fabrike „Aptiv“: Posao za 3.000, biće još investicija\n14/01/2019 u 9:07 pm\nPa hala nije ni otvorena za koriscenje, vec su ssmo predati u potpunosti zavrseni radovi na objektu. Jedno je sigurno, u vreme kad su je zuti clanovi pomenutog saveza zapoceli gradjevinsku dozvolu nisu imali. Praksa da se u Leskovcu, a i Srbiji sve radi po propisu i sa potrebnom dokumentacijom, pocela je sa dolaskom SNSa odnosno Gorana Cvetanovica na celo Leskovca!


NOVO u ponudi Petro-Canada: Nova motorna ulja za automobilski program\nPetro Canada je jedan od najvećih proizvođača baznih ulja i maziva u Severnoj Americi. Poslednjih godina ulažu velika sredstva u razvoj novih tehnologija, u razvoj novih ulja i maziva za evropske i azijske proizvođače putničkih automobila i kamiona. Razvijaju nove formulacije ulja za savremene benzinske, dizel i hibridne motore, ulja viskoznosti 0W16, 0W20, 5W20, 0W30, 5W30.\nAsortiman motornih ulja uključuje i ulja koja zadovoljavaju specifikacije vodećih evropskih proizvođača automobila, kao što su: Volkswagen, Škoda, Seat, Audi, BMW, Mercedes Benz,… kao i drugi proizvođači vozila čiji motori ispunjavaju ekološke standarde Euro 5 i Euro 6.\nProizvodi Petro-Canada SUPREME C3-X 5W-30 i Petro-Canada SUPREME C3-X 5W-40 su optimalan izbor za servisiranje voznih parkova modernih putničkih automobila evropskih i azijskih proizvođača.\nUlja SUPREME pružaju odlične performanse za benziske i dizel motore u ekstremnim temperaturnim opsezima (do - 40°C) i maksimalno umanjuju potrošnju goriva tokom celog intervala zamene koji propisuje proizvođač vozila. Ulja u kombinaciji sa visokokvalitetnim baznim uljem sa paketom aditiva obezbeđuje optimalnu čistoću delova motora i maksimalnu zaštitu od habanja čak i tokom hladnih startova i u režimu start-stop rada vozila.\nUlja su takođe dobila sve potrebne sertifikate od evropskih proizvođača motornih vozila (ACEA C3, Volkswagen, Mercedes Benz,…)\nKontaktirajte nas i rado ćemo vam savetovati kako da izaberete odgovarajuće ulje za svoje potrebe.


Zaječarsko pivo omiljen brend u Srbiji – Bilbord Portal\nU tradicionalnoj akciji „Moj izbor”, treću godinu za redom potrošači Srbije su „Zaječarsko pivo” proglasili omiljenim pivom u Srbiji. Ovogodišnja, treća po redu nagrada, predstavlja veliko priznanje za Zaječarsko koje je osvojilo prvo mesto među 37 pivskih brendova u Srbiji, i proglašeno je omiljenim od strane dve hiljade anketiranih kupaca.\nPriznanje „Moj izbor” jedino je u Srbiji koje se dodeljuje isključivo na osnovu glasova potrošača, uz osnovni uslov da je proizvod domaćeg porekla, a akciju organizuje Udruženje potrošača “Moja Srbija”, uz podršku potpredsednice Vlade Republike Srbije Zorane Mihajlović, Ministarstva građevinarstva, saobraćaja i infrastrukture, i grada Beograda.\nPrilikom uručenja priznanja, danas u Svečanoj sali Skupštine Beograda, Jelena Stanković, junior brend menadžer Zaječarskog piva, zahvalila je svima koji vole „Zaječarsko pivo” i koji su prepoznali i nagradili kvalitet ovog domaćeg brenda.\n„Ponosni smo na to što su potrošači i ove godine izglasali „Zaječarsko pivo” kao najbolji domaći proizvod. Želimo da zahvalimo na ovako vrednom priznanju, koje je za nas potvrda kvaliteta i koje nam pruža dodatni podstrek da nastavimo sa kontinuiranim unapređivanjem našeg brenda. Budući da nam je zadovoljstvo potrošača prioritet, uz vrhunski kvalitet naših proizvoda, trudićemo se da očuvamo vrednosti našeg brenda i opravdamo poverenje potrošača i u budućnosti“, izjavila je Jelena Stanković.\nPriznanje “Moj izbor” danas predstavlja jedno od najprestižnijih priznanja u srpskoj privredi, sa ciljem podsticanja razvoja domaće proizvodnje i poboljšanja kvaliteta robe i usluga u Srbiji.\nOve godine, u konkurenciji za nagradu “Moj izbor” našlo se 780 domaćih proizvoda i brendova podeljenih u 24 kategorije, a glasanje je bilo organizovano u dva kruga. U prvom krugu su glasali korisnici interneta, a brendovi sa najvećim brojem glasova su se plasirali u finale, gde je potom određen pobednik u svakoj kategoriji.\nNova lutkarska predstava "SVE ZA LJUBAV"\nPromocija knjige “Priče misterije i magije” Ota Oltvanjija 29. januara


Vošina lekcija srpskom fudbalu: borba do poslednjeg daha i trijumf u Turskoj!\nEkipa Vojvodine pokazala je u Turskoj kako se bori za dres i grize za cilj! Novosađani su na krcatom stadionu u Bursi savladali domaći Bursaspor sa 3:0 i ukupnim rezultatom 5:2 u dvomeču izborili plej-of kvalifikacija za Ligu Evrope.\nVeć u devetom minutu izgrađen napad srpske ekipe pokrenuo je Škuletić, a zatim poslao loptu sa desnog boka u peterac Burse, dok je Siveli uspeo da je izbaci u korner. Nakon kornera Abubakar Oumaru se najbolje snašao i sa prve stative poslao loptu u mrežu.\nIznenađeni Turci nisu znali šta ih snašlo, imali su samo jednu solidnu šansu i ništa više, da bi 20 minuta nakon prvog gola Oumaru povukao loptu, prešao nekoliko fudbalera sa leve strane napada. On je potom odlično pronašao rupu u odbrani rivala, prosledio loptu Stojanu Vranješu koji se našao sam na rubu šesnaesterca, zatim napravio nekoliko koraka i matirao Sebastijana Freja za veliko slavlje Novosađana i nevericu celog stadiona u Bursi.\nTurci su, odlučni da idu na sve ili ništa, krenuli u totalnu ofanzivu, naročito u drugom poluvremenu. Tako je u 60. minutu Jildirim imao šansu sa sedam metara, ali je Delač sjajnom odbranom odbio loptu u prečku.\nMorali su novosadski crveno-beli da se pomire sa sudbinom da će do kraja morati da se očajnički brane, ali je Vojvodina imala kolosalnu priliku u 71. minutu kada je Vranješ ponovo bio u prilicu i sa pet metara šutnuo, ali ga je Frej maestralnom odbranom sprečio da povisi prednost.\nEkipa mladog, a po fudbalskim kriterijumima izuzetno hrabrog stručnjaka Marka Nikolića malo se povukla u finišu, te je umesto Škuletića ušao defanzivniji Tumbasević, ali nisu gosti hteli skroz da se "zatvore" pošto je umesto strelca prvog gola Oumarua ušlo novo pojačanje Andrija Kaluđerović.\nKako je odmicalo vreme igrači Burse su bili sve nervozniji i njihov pritisak je polako jenjavao sve do kontre Vojvodine i trećeg gola upravo Kaluđerovića koji je iskoristio centaršut sa desne strane i potpisao u 83. minutu prolaz srpske ekipe u plej-of kvalifkacija Liga Evrope.


Crnadak razgovarao s Lavrovom: “Ekonomija najvažniji segment saradnje” – Haber.ba\nCrnadak razgovarao s Lavrovom: “Ekonomija najvažniji segment saradnje”\nMinistar vanjskih poslova Bosne i Hercegovine Igor Crnadak danas se na Kipru sastao s ruskim ministrom vanjskih poslova Sergejem Lavrovim.\nIgor Crnadak i Sergej Lavrov - AA\nGlavne teme sastanka bile su razvoj bilateralnih odnosa između Bosne i Hercegovine i Ruske Federacije, s posebnim naglaskom na ekonomske odnose i vanjskotrgovinsku razmjenu, kao i na političku situaciju u Bosni i Hercegovini i regiji Zapadnog Balkana, prenosi “Anadolu Agency”.\nTokom razgovora, Crnadak je naglasio važnost podrške koju Ruska Federacija, koja je članica Vijeća za implementaciju mira Rusija, daje Dejtonskom sporazumu i potrebi da se postigne unutrašnji sporazum u Bosni i Hercegovini.\nNaglašeno je da Rusija poštuje opredijeljenost Bosne i Hercegovine da se pridruži Evropskoj uniji, te da cijeni odluku svih nivoa vlasti u Bosni i Hercegovini da se istovremeno razvijaju dobri odnosi sa Rusijom. Ministri su se složili da najvažniji segment saradnje u narednom periodu treba da bude ekonomija i veća vanjskotrgovinska razmjena, te konstatovan veliki značaj sastanka Međudržavne komisije za trgovinu i ekonomsku saradnju između BiH i Rusije koji je nakon duže pauze održan 17. maja 2017. u Moskvi.\nCrnadak je zahvalio Lavrovu za potpisivanje Sporazuma o klirinškom dugu Ruske Federacije prema BiH, u iznosu od 125 miliona dolara, jer je BiH jedina zemlha na prostoru bivše Jugoslavije kojoj će taj dug biti isplaćen u gotovom novcu, saopćilo je Ministarstvo vanjskih poslova BiH.\nCrnadak je informirao Lavrova da je procedura ratifikacije ovog sporazuma u institucijama BiH okončana.\nMinistri su razgovarali i o drugim oblicima saradnje, a Crnadak je posebno istakao značaj odluke Vlade Ruske Federacije da u školskoj 2016/2017 godini dodijeli 40 državnih stipendija studentima iz BiH.\nTokom sastanka, ministri Lavrov i Crnadak razgovarali su i o političkoj i sigurnosnoj situaciji na Zapadnom Balkanu, te je potvrđeno da je Ruska Federacija izuzetno zainteresovana za dugoročnu stabilnost i prosperitet cijelog regiona, navodi se u saopćenju MVP BiH.\nTeme:BiH, Igor Crnadak, izdvojeno, Rusija, sastanak, Sergej Lavrov


Erasmus+ program studentskih razmena | MBS - Visoka škola modernog biznisa\nErasmus+ program studentskih razmena\nErasmus program je započet 1987. godine sa ciljem da se poveća mobilnost studenata u okviru Evropske zajednice. Program je dobio naziv prema filozofu, teologu i humanisti Erazmu Roterdamskom koji je smatrao da kontakt sa drugim zemljama donosi nova znanja i iskustvo.\nErasmus program studentskih razmena omogućava studentima da studiraju u drugoj državi u trajanju od 3 do 12 meseci.\nUčešće u studentskoj razmeni predstavlja odlično iskustvo za studente zahvaljujući kojem mogu obogatiti svoj CV, osamostaliti se, unaprediti jezičke i komunikacione veštine, steći novo iskustvo i upoznati nove ljude!\nErasmus je 2014. godine prerastao u Erasmus+ kao širi fond Evropske unije jer pored obrazovanja, stipendira i druge oblike razmene kao što su sportski, omladinski, volonterski program i programi doživotnog učenja.\nVisokoj školi modernog biznisa odobreno je, od strane Agencije za mobilnost i programe EU, da u saradnji sa Veleučilištem Lavoslav Ružička iz Vukovara učestvuje u projektu mobilnosti između programskih i partnerskih zemalja u okviru programa Erasmus+ (KA107).\nNa osnovu potpisanog Interinstitucionalnog sporazuma u okviru projekta 2018-1-HR01-KA107-047219, u toku školske 2018/2019 godine, će započeti prvi ciklus razmene studenata, nastavnog i nenastavnog osoblja.\nStudentima osnovnih i master akademskih studija je omogućeno da deo studijskog programa pohađaju na Veleučilištu Lavoslav Ružička u Vukovaru.\nViše informacija očekujte uskoro na našem sajtu…